2014 udaberria | matadero ekintzak\nMartxoak 29, 22:30tan: MURSEGO + AMORANTE\nApirilak 4, 23:00tan: JOSEBA B. LENOIR + MOBY DICK\nApirilak 12, 22:30tan: FASENUOVA\nApirilak 22, 22:00tan: CALVIN JOHNSON\nZinea ta ekintzak\nApirilak 2, 9, 23 eta 30: IZU ZINEZKOAK: LARS VON TRIER’S RIGET I+II\nApirilak 25, 22:00tan: ZAPATILLA FILMS FEST\nMaiatzak 6tik 11ra: ZEMOS O Z’E! astea (Zemos98, Zazpit’erdi, zinea, hitzaldiak, performanceak, remixak…)\nMURSEGO (martxoak 29)\nMursegok Hiru (2013) izeneko diskoa aurkeztuko du. Rocketik, abangoardiatik, klasikotik eta folketik edaten duen popa da Mursegorena; hau da, egungo musika herrikoia eta hemengoa. Pop bat non hizkuntzak nahasten diren, euskara atzerriko bihurtuz, gaztelania erbeste galaktiko batekoa, eta portugesa edo suomiera (kasik) etxeko.\nAMORANTE (martxoak 29)\nIban Urizar-en (Cafe Teatro, Bizarra…) bakarkako proiektu berria da. Folk kutsua ateratzen du armonika eta perkusio bidez. Proiektu honekin estreineko aldia izango du.\nMOBY DICK (apirilak 4)\n“Mobydick, Eneko Burzako getxotarraren alter egoa dugu. Bilbo eta inguruetako Nun, Bizhil, Tribute to QOTSA eta bestelako taldeetan ibili ostean, bere bakarkako ibilbideari heldu zion duela urtetxo batzuk. And Then She Became God’s Friend (2009) estreinako lana eta (Covers) (2011) bertsio diskoaren ondotik, pasa den udaberri amaieran Cotard Desilusion kaleratu zuen. Diskoa, lagun zaharrez inguratuta grabatu zuen, garai hartan bizileku zuen Madrilen, bakartasunetik talde kontzeptura jauzi eginez, ñabarduretan irabaziz, baina doinu akustiko eta gordinei muzin egin gabe.”\nJOSEBA B. LENOIR (apirilak 4)\n“Joseba B. Lenoir izenaren atzean, Joseba Baleztena beratarra aurkitzen da. Sexty Sexers, Sumisión City Blues, Max Gamuza, Izaki Gardenak eta bestelako proiektuetako kide izateaz gain, 2012an bere bakarkako ibilbideari heldu zion. Horrela, Instroak Vol. 1 eta Instroak Vol. 2 kaleratu eta gero, Tenpesta lana argitaratu zuen pasa den abenduan. Bertan, gitarrarekin duen trebetasuna erakusteaz gain, lehen aldiz kantuan entzun ahal izan genuen. Orain, disko horretako abestiak, abesti zaharragoak zein bestelakoetarako argitaratu dituen abestiak, zuzenean defendatzeko ordua iritsi zaio. Horrela, otsailaren 15an, Tenpesta Eparen aurkezpen biraren lehen zatiari ekin dio. Kontzertu ugari, Felix Buff (Willis Drummond, Aguxtin Alkhat, Los Separatistas…) bateriarekin batera izanen dira, hots, duo gisa. Baina, beste batzuetan, orkestra gizon modura ariko da Joseba B. Lenoir.”\nFASENUOVA (apirilak 12)\nFasenuova-k bidai bat proposatzen digu, hiria eta natura basatiaren arteko joan etorriko bat: une batean betoizko eta altzairuzko eskulturen artean aurki gaitezke, gero eta astunagoa den asfaltoz kutsatutako airea arnasten dugun bitartean eta jarraian iluntasunaz eta basoen jatorrizko bizitasunaz inguraturik, gauaren erdian, oso ondo jakin gabe nola edo zergatik iritsi garen horraino. Erritmo errepikakorrek, atertu gabekoek, odol jariodunek, soinu, ehundura eta erotasun analogikodun amaraun sarrietara garamatzte, EMBtik betiko pop-era doazen keinuak oinordatuz beti oinarri industrial baten gainean.\nCALVIN JOHNSON (apirilak 22)\nCalvin Johnson, Olympia-tik (AEB) datorren gitarrista, abeslari, musikagile, ekoizle eta DJa da. Bere ahots bereziki sakon eta mantrikoagatik ezaguna, Johnson Beat Happening, Cool Rays, The Go Team, Dub Narcotic Sound System eta The Halo Benders bezalako taldeen kide sortzaileetako bat izan zen. Calvin Johnson K Records disko etxe indiearen sortzaile eta jabea ere bada, eta gaur egungo musika independienteko giltzarri bezala aipatua izan da beti.\nBere karreran zehar, Johnson rock independienteko espektro zabal batekin aritu da elkarlanean, Beck eta Modest Mouse-etik Make Up eta The Headcoats-era, John Spencer Blues Explosion edo Built to Split-etik igarota. K Records 1982an fundatu zuen, bertan bere taldeen eta eszena amerikar independienteko talde gurtuenetariko batzuen diskak ekoizten ditu. 1993an Dub Narcotic Studio ireki zuen, proiektu pertsonalak inkubatzeko balio izan zion eta Mirah, The Blow, Versus, Built to Spill, Make-Up o Little Wings bezalako taldeen lana dokumentatu zuen bertan.\n2000 urtea pasata, Calvin Johnson-ek bere bakarkako ibilbideari ekin zion gitarra akustiko bat eskuan. Orain bakarkako diska berria prestatzen dabil bere rock’n’roll taldearen, The Hive Dwellers, lan berria argitaratu duen une berean. Hiperaktibotasuna eta abesti handiak alde guztietan\nZINEA ETA EKINTZAK\nIZU ZINEZKOAK: LARS VON TRIER’S RIGET I+II (apirilak 2,9,23 eta 30)\nIzu zinezkoak jarraipena izango duen ziklo askotariko lehena da. Izuak aurpegi asko ditu eta zineak bere hasieretatik irudi asko utzi dizkigu. Zine haundia egin da genero honetan, zuzendari handitzat hartzen diren gehienak erakarri ditu genero honek noiz edo noiz eta zer esanik ez beraien lana hortan oinarritu duten handi horiek (D.Argento, D.Cronenberg, A.Zulawski…) Ziklo hauek horren erakuslehio izan nahi dute.\nOraingo honetan aski ezaguna den Lars Von Trier-en gaztetako lan bat ikusiko dugu, Riget. 1994 eta 1997 artean daniar telebistarentzat egindako 8 ataletan banatutako telesail bat da.\nRiget arimen mundura irekitzen den atera zuzentzen diren xarmagabeko korridore labirintikodun ospitale bat da. Isilpeko batzuk lazgarriegiak dira lurperatuak mantentzeko. Helmer doktorea, ospitaleko zirujauburu berria, bereala sartzen da ospitalean gertatzen den guztia menderatzen duen zirujauen anaiarte makur batean. Badaude ikusten uzten hasten diren beste presentzia batzuk ere ospitaleko labirintuetan; Drusse andrea, Judith doktorea…\nZAPATILLA FILMS FEST (apirilak 25)\nZapatilla films kolektiboak laburbetaiak ekoizten eta egiten ditu. Gau hontan taldearen lehen lanak ikusi ahal izango ditugu, urteetan zehar egin dituzten sketch batzuk eta baita beraien azken ekoizpenak ere. Bere lanen barruan Olentzeroren komunikatua Euskal Herriari, Revenge/Mendekua edota Tipula Killer aurkitzen dira besteak beste.\nIkusi ahal izango diren laburrak:\n+ tartetan beraien buruari beraiek egindako autokritika satirikoa\nLaburmetraien ostean beraiekin hitz-edan-dantza egiteko aukera izango da. Jaiak jarraituko du.\nZEMOS 98 ZAPI’TERDI ASTEA (maiatzak 6tik 11ra)\nArte sozial eta dokumentalen inguruan esperientzia komunen ondorioz,Pello Gutiérrez etaDavid Aguilar-ek proiektuari forma eman zioten.\nHonen inguruan ikusentzunezkoak jarriko ditugu astean zehar. Asteburuan beraiekin egoteko eta gai horietaz hitz egiteko bazkari-tertulia egongo da eta gauean performanceak eskeiniko dizkigute.\nPingback-a: KONTZERTUA BEBARRUKO JARDUNETAN: MOBY DICK ETA JOSEBA B. LENOIR | Maxixatzen\nPingback-a: BEBARRUKO JARDUNEK MATADEIXEN: LARS VON TRIERREN "RIGET" | Maxixatzen\nPingback-a: bEbArRuKo JaRdUnEk_udaberria2014 :: larunbata M29 kontzertua :: MURSEGO + AMORANTE | mataderoekintzak\nPingback-a: UDABERRIKO BEBARRUKO JARDUNEK 2014 MATADEIXEN | Maxixatzen


Zabalik da Euskadiko Gazteak Lankidetzan programan izena emateko epea — Gaztezulo\nZabalik da Euskadiko Gazteak Lankidetzan programan izena emateko epea\nZabalik da Euskadiko Gazteak Lankidetzan programan izena emateko epea https://www.gaztezulo.eus/albisteak/zabalik-da-euskadiko-gazteak-lankidetzan-programan-izena-emateko-epea https://www.gaztezulo.eus/albisteak/zabalik-da-euskadiko-gazteak-lankidetzan-programan-izena-emateko-epea/@@download/image/irten_zure_burb_1389603948.jpg\nBeste urte batez, Eusko Jaurlaritzaren Gazteria eta Kirol Zuzendaritzaren, eta Hezkuntza, Hizkuntza Politika eta Kultura sailaren ekimenez, gazteen artean elkartasuna sustatu eta garapen ekintzen inguruan sentsibilizatu daitezen, Euskadiko Gazteak Lankidetzan programan abiatu dute. Izena emateko epea otsailaren 24ra bitartekoa da.\n20 eta 30 urte bitarteko gazteei zuzenduriko programa da Euskadiko Gazteak Lankidetzan. Amerika, Asia eta Afrikako herrialdeetan gauzatzen diren garapenaren aldeko ekintzetan parte hartzeko aukera eskaintzen die urtero gehienez ere 100 laguni, beti ere, tokian tokiko GKEen laguntzaz, uztailetik urrira bitarte, eta bide batez, elkartasuna eta sentsibilizazioa bezalako baloreak gazteengan indartzea du helburu.\n2014ko kanpainan izena emateko epea otsailaren 24ra bitarte izango da zabalik, eta formulario elektronikoa Sarearen bidez bete eta helarazi beharko da. EAEn erroldatutako gazteek soilik izango dute parte hartzeko aukera, eta 90 euroko kuota ordaindu beharko dute.\nEpea itxitakoan, aukeraketa prozesua abiatuko du Hautapen Batzordeak, hiru fase izango dituena: lehen fasea 170 lagunek igaroko dute, eta haien titulazio akademikoak, garapenerako lankidetzan izandako prestakuntza, GKEetan eginiko borondatezko lana eta helburu sozialeko elkarteetako kide diren ala ez hartuko du kontuan batzordeak. Bigarren fasera igaroko direnen zerrenda martxoan ezagutaraziko dute.\nSegidan, 170 lagun horiek hiru eguneko egonaldia egin beharko dute nahitaez Gazteria eta Kirol Zuzendaritzak ezartzen dituen baldintzetan. Lekua eta data oraindik jakinarazi ez dituzten arren, gazteek eroso egoteko arropak eraman beharko dituzte. Eta egonaldiaren ostean, 100 lagunen izen-abizenak argitaratuko ditu batzordeak, baita erreserban geratuko diren beste hamar gazteenak ere.\nAzkenik, hirugarren fasean, gazteek parte hartuko duten proiektuen inguruko hiru formazio jardunaldi eskainiko dizkiete; apirilean izango dira. Eta horiek gaindituta, prest izango dira uda partean atzerrira joan eta sekula ahaztuko ez duten esperientzian murgiltzeko. Animatu!


Alberto Berasaluze, Erregionaleko taldearen entrenatzaile berria – SD Amorebieta\nAlberto Berasaluze, Erregionaleko taldearen entrenatzaile berria\nBy SD Amorebieta | 2020 June 12, Friday\nAlberto Berasaluze Campos (Portugalete, 1971) Lurraldeko Lehenengo Mailan jokatzen duen SD Amorebieta B-ko entrenatzailea izango da datorren denboraldian. Aitor Garmendia Padurak fitxatu ostean, esperientzia handiko entrenatzaile honek beteko du Erregionaleko taldearen aulkian zegoen hutsunea. Gorka Pedrosa eta Oskar Pedrosa izango ditu laguntzaile bezala.\nBerasaluzek ia bi hamarkada daramatza entrenatzaile bezala Bizkaiko hainbat klubetan. Ibilbide luze horretan Athleticeko emakumezkoen lehen taldeko lehen entrenatzailea izan zen bi denboraldiak azpimarratu behar dira, 2009tik 2011ra arte. Gizonezkoetan, Getxo eta Portugaleten harrobiko taldeak entrenatu ditu eta lehen taldeko bigarren entrenatzaile izan da. Senior mailan, Urduliz eta Gallarta taldeak gidatu ditu. Urdulizen Ohorezko Mailara igotzea lortu zuen 2014ean, Lehentasunezko Mailako ligan txapeldun bukatu ondoren. Azken bi denboraldiak Leioako Emakumeak-en egon da kirol zuzendari eta lehen taldeko entrenatzaile bezala.\nAlberto, Gorka eta Oskar, ongi etorriak SDA-ra eta zorte on!


Hibridoa da Ula. Ez da erabat Donostian bizi. Ez erabat Bilbon. Etxe orratz batean jaio zen, eta Aguraingo ermita txiki baten izena darama. Arkitekturari gizarte zientzietatik begiratzen dio. Eta purutasun eza ez da balio bat unibertsitate ibilbidean, ezta lizitazioetarako ere. Baina zehar-begirada horretatik espazioak beste modu batera ikusten dira, nonbait.\nUla Iruretagoiena Busturia. Bilbo, 1979\nArkitektoa, arkitekturan doktorea eta arkitektura irakaslea da, EHUn. Hezkuntza, Hiria, Dibertsitatea ikerketa taldearen zuzendari eta Aldiri, Arkitektura eta Abar aldizkarian erredakzio-kontseilukide da. Hiria eta bestelako politikak: logika komunitarioa argitalpenaren egilea da (Tabakalera, 2014). Eta Nizu arkitektura lan espazioan arkitektura eta hirigintza lanetan ere badihardu. Arkitekturak –espazioen materializazioaren bidez– eraldaketarako izan dezakeen gaitasunaz ari da hausnarrean azken urteotan.\nZe etxetan jaio zinen?\nZabalburu dorreetako 18. solairu batean. Bilbori begira. Horrek konfiguratu nauela uste dut. Hiriak. Bilbo berezia da; mendi artean uzkurtuta dago, ez du itsasorik, eta nire garaian zikina zen. Txikitan behin eta berriz amesten nuen Nerbioi ibaira erortzen nintzela. Kirats hura… Gure auzoa Bilboko luxuzko gune bat zen eta gotortuta zegoen. Inguru degradatu baten barruan, uharte moduko bat zen. Dorre horiek badute, gainera, goian halako gotorleku baten antzerako perfil bat, eta nik hala marrazten nuen nire etxea txikitan. Ez dut auzo-bizitzarik izan. Gero Mundakara joan, adibidez, hango kale-bizitza ikusi, eta hura lilura! Uste dut kontraste horrek baldintzatu duela nire arkitekto begirada ere.\nNola heldu zinen, hain zuzen, arkitekturara?\nNire gurasoak arkitektoak dira. Biak. Baina ez batak ez besteak ez ninduten horretara bultzatu. Oso emakume gutxik ikasi zuten arkitektura nire amaren garaian, eta alde horretatik berezia zen. Besteak beste horregatik, oso berandu izan ninduen amak. Aitak ere ez ninduen batere animatu. Alderantziz. Emakume arkitekto batentzat kalea gogorra iruditzen zitzaion eta ez zuen halakorik nahi niretzat. Administrazioan edo irakaskuntzan nahiko ninduen. Nire amak hala egin zuen lan, arkitektoa izanik ere: administrazioan eta hirigintzan. Hortaz, banekien ez nuela inoiz aitarekin ez amarekin lan egingo. Ez nuen jarraikortasun ideia batetik aukeratu arkitektura, kontrakoagatik ez bada. Gogoratzen dut amak zera esaten zuela: “Niri arkitekturak begiak zabaldu dizkit.” Eta nik pentsatzen nuela, “zer esan nahi du horrekin?”. Misterio hura gelditu zitzaidan barruan.\nArkitektura ikasketak egitea nahikoa ez, eta arkitekturan doktoretza egitea erabaki zenuen.\nBai. Ikasketak bukatu eta irakaskuntzan hasi nintzen segituan. Eta proiektuak aurrera eramaten. Arkitekto gisa besteren aginduetara egiten da lan gehien, eta autonomia ere nahi nuen… Eta hala aritu nintzen urte batzuetan, jardunaldi erdiz beste batzuentzat lanean eta beste egun erdiz nire proiektuetan murgilduta; egin, egin, egin… Eta momentu batean gelditzeko beharra sentitu nuen. Hori izan zen tesia niretzat. Geldiune bat. Irakurri egin behar nuen. Pentsatu. Denbora hartu nuen hausnartzeko egiten ari nintzenaz, horrek zuen zentzuaz. Kokatzera behartu ninduen. Nondik begiratu nahi diot nik arkitekturari? Zein da nire begirada? Eta hor ikusi nuen bazegoela jende bat arkitekturaren alde politikoa aintzat hartzen zuena, eta horrek begirada zabaldu eta kokatuarazi zidan. Konturatu nintzen arkitektura politikoa dela bi zentzutan: alde batetik patroi kulturalen froga eta erakusgarri da, eta bestetik eraldaketarako tresna ere bada. Espazioak eraikitzeko unean hartzen diren erabakiek ideologia dute, eta arkitekturan ari denak erantzukizun politikoa du, nahitaez.\nGure hiri eta herriek zer diote, bada, gutaz?\nNola mugitu gaitezkeen leku batetik bestera. Zer eta nondik den zeharkagarria. Zein auzo dauden lotuta eta zeintzuk banatuta. Eskolak non dauden. Handiak ala txikiak diren. Zer dagoen baimenduta eta zer ez. Zer dagoen ikusgai eta zer ezkutuan. Zein erabilerari ematen zaion azalera gehien. Nola hierarkizatzen diren espazioak, zein estetika den onargarria eta zein ez.... Agerian gelditzen da, esaterako, gure muturreko higienismoa. Zer da zikin egotea eta zer ez? Irudika dezagun fatxada zahar bat. Denboraren arrastoa izatea zikin egotea da? Utzikeriarekin lotzen delako ikusten dugu zikin. Pobrezia adierazten duen edozer delako zikina. Pintadak zikinak dira baina publizitate panelak ez. Hori guztia erabaki politikoen emaitza da, eta balore kolektiboak islatzen eta eraikitzen ditu.\nHirian irakur daiteke gure bizimodua. Historikoki zein sinkronian. Zer dagoen zentroan, esaterako. Industriak antolatu zituen hiriak XIX. mende erditsura arte, gero zerbitzu hiri bilakatu ziren gureak ere, eta orain, turismo hiri izatera pasa dira. Garai batean herri baten zentroa enparantzak, udaletxeak eta elizak osatzen zuten. Horrek irakurketa bat du. Eta erdigunea banketxe-bulegoek eta komertziorako frankiziez betetako kaleek osatzeak, beste bat.\n"Eta autoak dauzkagunez, distantzia gehiago sor dezakegu. Horrek ekonomia jakin bat bultzatu nahi du, noski. Petrolioarekiko dependientea eta prekarizatzailea”\nHiri modernoaren espazio hiperdefinituak kritikatzen dituzu zuk… zertaz ari zara, zehazki?\nEspazioen espezializazio handia dago gure hirietan. Maila makro zein mikroan. Maila makroan zonifikazioa dago. Hemen etxebizitzak, hemen lantegiak, hemen zerbitzuak. Sinplifikazio horrekin errazagoa da hiriak pentsatzea. Arrazoi ekonomikoak ere badaude, noski. Hirien zentroko lurrak balio ekonomiko bat du, eta aldirietakoak beste bat. Lantegi bat zentroan edukitzea baino errentagarriagoa da nagusiarentzat lur horiek higiezinen merkatuari saltzea. Erdiguneko kaleak oinezko bihurtzen dira, eta errenta altua ordaintzeko gai diren dendaz bete; kale horietako lurraren prezioak berez definitzen du ezingo duela edozein komertzio txikik bertako alokairua ordaindu.\nLeku batean bizi gara, eta beste batean egiten dugu lan, eta autoa behar dugu batetik bestera joateko. Eta autoak dauzkagunez, distantzia gehiago sor dezakegu. Horrek ekonomia jakin bat bultzatu nahi du, noski. Petrolioarekiko dependientea eta prekarizatzailea, besteak beste. Autoa behar dugu lan egiteko eta lan egin beharra dugu autoa erosteko…\nGiza eskalan, berriz, adin, klase eta funtzio aldetik banatutako espazioak dauzkagu. Haurrentzat, parkeak. Zaharrentzat, bankuak. Gauzak isolatu egiten dira eta loturak puskatu. Hiperdefinizio bat dago: hiriak berak esaten digu nola eseri behar dugun, non, nondik pasa behar dugun… Ez dago bat-batekotasunerako lekurik. Espazio publikoan dena dago aurrez idatzita. Horrek adierazten duena kontrol beharra da. Aurrez jakin beharra zer zertarako izango den. Horrela pentsatzen ditugu hiriak gaur egun, baina ez du zertan horrela izan. Marko bat jar daiteke, eta bizitzari erabakitzen utzi. Jendeari utzi erabakitzen bere beharren arabera espazio horren zer erabilera egingo duen. Espazioa utzi irudikatu gabekoari, ziurgabetasunari, etortzear denari.\nNorentzat diseinatzen dira espazioak? Noren beharrei erantzuten die?\nGure diziplina hau funtzional, objektibagarri eta tekniko gisa definitzen da. Beraz, gorputz neutro batzuentzat diseinatzen da. Eta neutrotasun horren atzean, zer dago? Erabiltzaile abstraktu bat. Ustezko gorputz unibertsal bat. Gorputz heldu eta produktibo bat, eta bizimodu homogeneizatu bat, asmatua eta eraikia, baina baliagarria guk geuk sinesteko espazioari ‘arrazoizko’ ergonomia, neurria eta antolaketa ematen diogula. Ondo ari garela, nonbait. Hala ere, bankuen neurriak gorputz jakin batzuentzat daude pentsatuta. Eskilarak, barandek, komun publikoak… Eta patroi hori patroi konkretu bat da.\nBaina egiten duguna jende guztia bizitzeko da! Eta zerbait funtzionala da edo ez da, jende eta gorputz horien guztien beharren arabera. Ez dago funtzionaltasun “neutrorik”. Horregatik da interesgarria gizarte zientzietatik ere begiratzea arkitekturari. Antropologiatik, esaterako. Artearen, teknikaren, eta gizarte zientzien bidegurutzean dago arkitektura, gizartea islatu eta moldatzen duelako.\nZenbateraino moldatzen du, bada, arkitekturak gure bizimodua?\nLotura oso estua da. Gure bizitza ibilbidea arkitektura erabakiek ere markatzen dute. Bizitza aldaketak maiz bizileku aldaketa dakar. Gurasoenetik ikasle pisura. Edo bikotearenera. Eta haurrak izandakoan, etxe handiagoa. Egitura afektiboak desegiteko momentuan ere, espazio aldaketak eman daitezke. Edo zaintza lanen kudeaketak hala eskatzen duenean. Ibilbide profesional zein pertsonalak espazio aldaketa mugarriz beterik daude. Eta nola ez, sistemak –eta, beraz, hirigintzak berak– familia eredu bat bultzatzen du.\nAmeriketako etxe suburbanoaren ideia hezurretaraino sartu digute, esaterako. Ametsetako etxea. Autoa eta lorategia. Arrakastaren ideia hori da. Gaur egun familia bakarreko etxebizitza jende askoren bizi-arrakasta eredua eta helburua da. Kontua ez da benetan arkitektura forma horretan bizi nahi dugula, benetan. Sartu digutena da kontsumo gaitasunean pausoak ematen joan ahala, aukera daukagunean, geure partzelatxoa lortzen saiatu behar dugula. Norbere kontrol begetalerako txoko eta guzti. Eta izan dadila handia. Zergatik behar ditugu espazio domestiko handiak? Zertarako behar dugu hainbeste? Edukitzeko. Badaezpada. Edukitzea beti da ona. Eduki eta akumulatu.\nEta etxearen irudi hori bikoteari eta umeei loturik ageri zaigu. Iruditeria horretan, arrakasta profesional eta pertsonalak ez du sare afektibo baten eraikuntzarekin loturarik. Oinarria bikotea eta familia nuklearra dira. Eta hori guztia bizimodu eta kontsumo eredu bati lotzen zaio, noski.\nEta bitartean, hirietan, familientzako apartamentuak bata bestearen gainean, denak elkarren antzeko.\nHiru logela: bat handia eta bi txiki. Beti eskema bera erreproduzitzen da. “Hau saltzen da” esaten dio promotoreak arkitektoari, eta arkitektoak hori egin behar du. Oso salduta gelditzen da bat merkatua tartean dagoenean. Eta guri ere, erabiltzaile gisa, erabaki ausartak hartzea asko kostatzen zaigu.\nEtxea antolatzea oso gauza intimoa da. Eta transzendentala ere bai. Arkitektura diru inbertsio inportante bat da beti. Eta jende gehienarentzat bere bizitzako diru inbertsiorik inportanteena ez bada, inportanteenetarikoa izango da. Erabaki bakoitza berebizikoa da. Gure bizipenak eta harremanak baldintzatuko dituzten hautuak dira. Eta bestetik, etxeak karga sinboliko handia du. Bakoitzak bere motxila darama. Norbere etxeak izan direnen oroimena. Kanpoko begiradaren irudikapena. Etxea identitatea da. Norbaiten etxea ikustea norbait biluzik ikustea bezalakoa da.\nLanerako material sentsiblea izango da hori inoren etxea zaharberritzen edo berregituratzen lan egiten duzunean, ezta?\nOso prozesu intimoa izaten da. Gainera, maiz, aldaketa momentu batean gertatzen da. Berregite edo birkokatze egoera bat da. Eta hor ikusten duzu norbere arrisku mailak non dauden. Hau ezin dut. Uste nuen nahi nuela, baina ez naiz ausartzen… Hor ikusten duzu zuretzat leihoak kanpokoa ikusteko diren, batik bat, edo kanpotik zu ikusi ahal izan zaitzaten. Oheak zer balio duen zuretzat. Komunak. Dibortziatu berri zela, oraindik hastapenetan, bezero batek esan zidan alabaren logela aldatu nahi zuela. Eta etxera sartu eta desastre zegoena egongela zen. Bere alabaren logela primeran zegoen. Baina bere alabaren espazioa zaindu nahi zuen. Lehenengo hori, eta gero gerokoak. Eta bere logelan birentzako ohea kendu eta txiki bat jarri nahi zuen! Eta gezurra esan nion. “Ez, barkatu, baina espazialki, logela honek ohe handi bat eskatzen du”. Horrelako prozesuetan arkitekto gisa zure lekua zein den jakitea oso zaila da.\nEz nuen pentsatu arkitekturak gure bizitzan izan dezakeen eraginean. Zer ardura zuena, ezta?\nBai. Guk proiektatu egiten dugu –arkitektook ez dugu diseinatzen dugunik esaten, guk proiektatu egiten dugu– eta edozein proiekzio da, izatez, akastuna. Nik jakin behar dut ze behar egongo diren, baina aldi berean espazioa utzi behar diot datorrenari. Oraingo beharrak ez dira baitezpada biharkoak. Baina, ziurgabetasunean deserosotasunak eta erresistentziak sortzen zaizkigu. Proiektatu nahi dugu, zer horrek iraun dezan –hori ere kulturala da, ez baitago dena irauteko eraiki beharrik– eta ez dakit zertarako beharko den. Malgutasuna, egokitzeko gaitasuna, erresilientzia… teorian oso politak dira eta denok gaude alde, baina kontu kulturala da; gure kontrol beharrak mugatzen gaitu eta ez dakigu nola egin. Gure bizitzetan ere berdin. Orain ez dakigu hemendik bi astetara nola egongo den egoera eta ez jakite horrek berak sufriarazten gaitu.\n“Gure lurraldearen antolaketak adierazten du naturarekiko dugun harremana. Trenbideen ibilbideak erabakiko du nondik eta noraino iritsiko diren gauzak, besteak beste, hiriko nekazaritza lurrak okupatu ditugunez, beste nonbaitetik ekarri behar ditugulako elikagaiak. Euskal Herriaren irudikapenean baserria elementu sakratua da, baina, gero, hiri megalopolioen errealitate honetan, baserriak gure erromantizismoaren sinbolo baino ez dira… Gure lurrak, ibaiak, basoak, ustiapenerako baino ez ditugu ulertzen, praktikan. Ibai bat berbideratzen edo lurperatzen dugunean, gainetik gaudela sinesten dugula baieztatzen ari gara”.\n“Mundua hankaz gora jarri duen zomorroa oso arkitektonikoa da, eta espazioei begira jarri gaitu. Pandemiak argi utzi du zein hauskorrak diren gure ekonomia bezalaxe gure hiriak. Agerian geratu da politika guztiak, hiriaren postalari begira egin direla eta hori ez dela bertakoen interesengatik egin. Begira Donostiako Alde Zaharra. Pandemian bistaratu du gure hirien diseinua ez dela bizitzeko egokia. Eraginkortasunaren, produktibitatearen eta azkartasunaren parametroetan soilik duela zentzua. Parametro bat aldatu, eta dena bihurtu da zentzugabea. Bankuak eta plazak ez dira erabiltzen diseinatuta zeuden horretarako. Lehen kaleak leku batetik bestera iristeko ziren, eta paseatzeko zeuden pasealekuak. Eta pandemian dena da pasealeku. Espazioen antolaketak malgutasuna izan behar luke aurreikusi gabeko egoerak jasateko”.\nKanal hauetan artxibatua: Arkitektura | Bilbo | Hirigintza


Hendaiakoop janari denda parte-hartzailea sortuko dute Udalaren sostenguz | Euskal Herria | GARA\nHendaiakoop janari denda parte-hartzailea sortuko dute Udalaren sostenguz\n130 metroko azalerako lokala utzi du Herriko Etxeak sustatzaileen esku. Saltoki handiekin alderatuta ekoizpen osasuntsuak arrazoizko prezioetan nahi ditu eskaini kooperatibak bazkidetza sistema baten bidez.\nPortuko kaleko 10. zenbakian, Gazte Informazio Bulegoaren aitzinean, zabalduko ditu bere ateak kontsumitzaileen jarrera arduratsua sustatu nahi duen dendak. 130 metroko azalerako lokala hutsik dago oraindik, baina Hendaiakoop egitasmoaren bultzatzaileak prest dira lanak abiatzeko.\n2015. urtean egikaritu zen Otsokop proiektua dute eredu, baita laguntzaile ere. Angelun plantan eman zuten «saltoki test» horretan «elkarrekin lan egiteko eta beste modu batean erosteko ohiturak» sustatu dituzte. Behin zutabeak jarrita, Otsokopeko bazkideak «eguneroko erosketa toki berean egitea» ahalbidetuko lukeen supermerkatua garatzeko bidean dira.\nHendaiakoopek herritar kontsumitzailea aktore aktibo gisa hartzen duen lan filosofia horrekin bat egiten du. Kalitatezko mozkinak nahi dituzte proposatu ekoizle eta kontsumitzaileen artean gertuko harremanak bultzatuko dituen dendan.\n«Ez gara izanen ez frankizia bat, ezta prezioak hautsi nahi dituen saltokia ere», azaldu dute egitasmoaren sustatzaileek. Hori argituta, «ekoizle eta erosleen arteko bitartekaritza katea laburtuz, eta bazkideen lan boluntarioari esker, tokiko produktu osasuntsuak prezio eskuragarrietan eskaintzea» dutela xede nabarmendu dute.\nBazkideen arteko auzolana\nZirkuitu laburra hobetsita, salneurri interesgarriak eskaini ahal izateko «dendaren funtzionamendua ahal den eta merkeena behar dela izan» azaldu dute. Hartara, bazkideek lau astean behin hiru orduko lanaldia egiteko konpromisoa hartuko dute.\n«Eredu honen bidez, kontsumitzaileen arteko harremanak garatzearekin batera kostuak tipitu ahal izanen ditugu, prezio eskuragarriak eskainiz; gure asmoa ez baita dirudunentzat saltokia irekitzea, baizik eta herritar guztientzat kontsumo eredu alternatiboa bat garatzea».\nEkimenaren xehetasunak emateko biltzarra, gaur\nHendaiakoopek biltzarra antolatu du gaurko, 20.00etan, Varietes zinema gelan, saltoki parte-hartzailearen nondik norakoak emateko. Aitzinetik, ekimenari buruz hainbat irizpide ezagutzera eman du. Hala nola, bazkide izan nahi duten herritarrek 100 euroko ekarpena egin behar dute (10 eurokoa, diru sarrera apalak dituztenen kasuan) eta elkarteak lortuko dituen hobariak proiektua hornitzeko erabiliko dituzte. Bazkideek boluntario lana eginen dute «dendaren ibilmoldea barneratzeko eta elkarteko kideen arteko harremanak lantzeko». Gauzak errazte aldera, bazkideak ordutegia eta eginbeharrak ahalko ditu aukeratu, SCIC Monepi kooperatibak dohainik proposatuko duen plataforma digitala baliatuz. Debaldeko lanak ahalbidetuko du ibilmolde kostua %75 murriztea. Gastu apaltze horri esker, irabazi tarte neurtua (%15-16) ahalko dute finkatu bazkideei prezio onuragarriak eskaintzeaz gain (%20-40 apalagoak) hornitzaileei prezio zuzenak bermatuz. Era horretan «zirkulu bertutetsua» borobiltzea espero dute. M.U.


Terrorismoaren goratze - Wikipedia, entziklopedia askea.\nZigor zuzenbidean, terrorismoaren goratzea edo terrorismoaren gorazarrea terroristatzat jotzen diren erakunde, pertsona eta ekintzen aldeko diskurtso, ekitaldi eta ideiak dira. Espainiako Zigor Kodean zigortzen den delitua da. Beste herrialde batzuetan, Frantzian kasu, terrorismoaren goratzeaz gainera gorroto eta indarkeriaren aldeko jarduerak zigortzen dira.\nBeheko adibideetan idatzitakoaren ondorioz kondenatuak izan ziren gauza hauek sarean idatzi zituztenak. Aipagarria da baita ere, idatzi hauek sarera igo zituztenean jadanik ETAk bere ekintzak bertan behera utzi zituela dagoeneko.\n"Goizegi esnatu ez arren, Gora ETA militar" (No por mucho madrugar, gora ETA militar)\n"Joseba Arregi poliziak eraila, torturaren ondorioz" (Joseba Arregi asesinado por la policía torturándolo). 2014 Pablo Hasél\n"Ia ETAk bonba bat jartzen duen eta eztanda egiten duen". (A ver si ETA pone una bomba y explota) 2012 Valtònyc "Ia enteratzen zaren, Bárcenas auzian bezela, txapela galdu eta koarteletan Gora ETA ohiukatzen dut" (a ver si te enteras, como el caso Bárcenas, pierdo los papeles y en cuarteles grito gora ETA). Valtònyc.\n"ETAk Carrero hiltzea primeran egon zen, hitzak popatik hartzera, gora amonala" (Matando a Carrero ETA estuvo genial, a la mierda la palabra, viva el amonal) Valtònyc.\n"Kissingerrek Carrerori ilargi zati oparitu zion, ETAk ilargirako bidaia ordaindu zion" (Kissinger le regaló a Carrero un trozo de la luna, ETA le pagó el viaje a ella) Cassandra Vera, 2013\n"Pelikulaː zerutik hiru metrotara. Ekoizleaː ETA films. Zuzendariaː Argala. Protagonista Carrero Blanco. Generoaː Lasterketa espaziala". (Película: ‘A tres metros sobre el cielo’. Produkzioa: ETA films. Zuzendaria: Argala. Protagonista: Carrero Blanco. Generoa: Lasterketa espaziala). Cassandra Vera 2013\nHego Euskal Herriko adibide batAldatu\nTerrorismoa goratzea gauza eztabaidagarria izan ahal da. Keinu bat, hitz bat, ikur bat (Julen Ibarrola), esaldi bat (Alfredo Remirez) edo eta isiltasuna momentu batean terrorismoaren aldekotzat ikusi izan dituzte Espainiako hainbat epaile (Auzitegi Nazionalekoak) eta Espainiako Gobernu ezberdinek sarritan.\nAdibide moduan, Maite Perez Sever ETA kide izandakoari eskainitako euskal komunikabide batzuetan (tartean Gara eta Berria) publikoki behean idatzita dagoena idatzita agertzearen ondorioz, sinatzaileek urte bateko gartzela zigorra jaso zuten.\nAzkenean gartzela zigorraren ordez isun ekonomikoa ezarri zieten. Bost auziperatutatik hiruk 7.400 eurona ordaindu behar izan zuten).\n« 25 urte igaro eta gero, Maite zaitugu!\nAbuztuaren 15aren bueltan, hainbatetan entzun ditugu zure inguruko istoriotxoak, urtero jarri dugu zure argazkia krabelinez beteta, eta xume, gozo, saiatu gara zuk piztutako suaz bidea egiten. Nagusiagoek zure Solokoetxeko garaia, musika taldean jotzen zenuenekoak, Psikologia ikasten Amnistiaren Aldeko Batzordean hasi zinenekoak, Aizanen ibili zinela, baina batez ere, zure samurtasun eta txantxazaletasunaz hitz egin digute.\nAitor Zelaieta, Maku Basabe, Ziortza Aiensa, Mikel Sánchez, Ainhoa Iurrebaso eta Julen Orbea.\nBilboko Alde Zaharreko hainbat auzokideen izenean, 2012/08/16


Organizismoa eta 50.eko hamarkadako...\nBauhaus arkitekturari buruzko errepasoa.\nBauhaus Errepasoa 2.\nHistoria

Bauhausaren fundazioa Alemanian altxamendu politiko eta kulturala ematen ari zen bitartean egin zen.

Lehen Mundu Gerran galdu ondoren, monarkiaren erorpena eta zentsuraren desagerpena eman ziren. Weimarreko errepublikaren bitartean eta honek arte guztietan ikerketak egitera eraman zuen.

Ezkerreko ideologiako germaniar asko Errusiar Iraultzako kultural ikerketaren eragina jaso zuten, Konstruktivismo izenaz ezagutzen zena.

\nEraginak

Bauhauesko eraginarik garrantzitsuena modernismoa izan zen, 1880-ko hamarkadan hasiera zuen mugimendu artistikoa.

Diseinuko berrikuntza batzuk, normalean Gropious eta Bauhausarekin erlazionatuak partzialki sortuak izan ziren Alemanian Bauhaus agertu baino lehen.

Berrikuntza hauek izan ziren:

Formak erabat sinplifikatuak,

Arrazionalitatea eta funtzionalitatea, eta

Masako ekoizpena banakako espiritu artistikoarekin errekonziliablea zen

\nEzaugarriak

Bauhaus/ Nazioarteko estiloak ezaugarri hauek ditu: 1) Ornamentazioa eliminatzen du eta funtzionalitatea nahiago du 2) Asimetria eta erregulartasuna erabiltzen du simetriaren aurka 3) Arkitektura espazio bezala ulertzen du, masaren aurka.

\nIdeologia

Bauhaus-eko arkitektura diseinuko aspektu sozialekin kezkatua zegoen eta langilentzat etxe sozialak egin nahi zituzten.

Horregatik eboluzionatzen ari ziren hirietan aplikatu zen, ideia sozialistak zabaltzen ari ziren momentuan.

Estilo hau garatu zen ingeniaritzako berrikuntzei esker, posible egin zutela hormak eraikitzea marko metalikoekin.

Hormak ez dira egiturako euskarriak, bakarrik kubritzen dute egitura kanpotik.

\nIdeology

Arkitektura modernoan ez da egon beste estilo bat Bauhaus bezala imaginazioa erakartzeko eta estatus mitiko batera iristeko.

Erakunde bera sortua izan zen heziketan aplikaturiko erreforma bat bezala.

Printzipioa sinplea zen: burgesiako saloiak errefusatzea klaseen arteko desberdintasunak eliminatzeko eta baita artista eta artisauaren arteko bereizketa ere.

\nIdeologia

Estilo honek ez zuen ezeztatzen industrializazio azkarraren modernizazioko inpultsoa, eta Alemaniar estatua urbanizatu nahi zuten (herri honek garapen izugarria izaten ari zelako).

Artea aplikatuak irakatsi zuten eta tailerrak diseinua irakasteko sortu zuten, irakaskuntza haientzat, eta bereziki Walter Gropious-entzat, eskola honetako zuzendariarentzat, oso garrantzitsua zelako. Honela artisautza eta ekoizpen industriala elkartu nahi zuten.

\nBilakaera

Eskola honen zuzendarien artean daude;

Lázló Moholy-Nagy,

Marcel Breuer, eta

Theo Van Doesberg,

Bauhaus-eko ikasleek estetika funtzionaleko gauzak egin zituzten, Errusiar Konstruktibismoko eragina zutelarik.

\nBilakaera

Haien lanak ezeztatzen zuen konposaketako ohiko nozioa materialak eta formak kontrastatzen.

Materialetako barne propietateen balio estetikoak erakutsi nahi zuten hauek espazioan zuten antolakuntza eta proiekzioari esker.

Herbert Bayer-ren sans-serif letra motatik Gropius-en Bauhaueko eraikuntzara arte 1926.ean sentsibilitate objektibo bat agertu zen elementuak ornamentazio eta gehiegizko detailerik gabe egiten.

Objektibitate honek seriez egindako ekoizpen industrialera eraman zuen, artisau lan anitzetara aplikatuz, aulkietatik tapizetaraino.

\nBilakaera

Eskola Alemaniako hiru tokietan egon zen:

Weimar 1919 eta 1925 bitartean,

Dessau 1925 eta 1932 bitartean eta

Berlin 1932 eta 1933 bitartean

Zuzendari-arkitektu desberdinak izan zituen ere:

Gropius 1919 eta 1927 bitartean,

Meyer 1927 eta 1930 bitartean eta

Mies van der Rohe 1930 eta1933 bitartean,

Naziek eskola itxi zuten.

Zuzendaritzako aldaketek helburuak, teknikak, instruktoreak eta politikak aldatzera eraman zuten.

\nEraikuntzak

Gropious-ek Bauhauseko eraikuntza Dessaun diseinatu zen, mugimenduko eraikina enblematikoa izateko.

Gropius-ek egindako lehen lan garrantzitsua Fagus lantegia izan zen, 1911.ean. Burdina eta kristaleko konbinazio eder bat bezala sortu zuen, baina bere lanik garrantzitsuena Bauhauseko eraikuntza da, non irakasleek eta ikasleek parte hartu zuten.

Bauhauesko eraikuntzako oinplanoak hiru zonalde ditu eta hauek libreki zabaltzen dira, ikuspuntu anitzak erakusten. Hormak igeltsu eta kristalezkoak dira.

\nArkitektoak

Proiektu honetan parte hartu zuten arkitekto batzuk dira:

Walter Gropius

Bauhaus eraikuntza Dessau-n

Fagus lantegia

Mies van der Rohe

Pavilion Barcelonako Erakusketarako

Seagram Building

Le Corbusier

Notre Dame du Haute

Unité d´habitation, Marseillan

\nU5 reto credenciales alternativas mfresnillo


Adur Larreak irabazi du EKE-Elkar literatur bekaren lehen edizioa | Kultura | KAZETA\nAdur Larreak irabazi du EKE-Elkar literatur bekaren lehen edizioa\nEuskal kultur erakundeak eta Elkar fundazioak bultzatu berri duten 2021eko literatur beka Adur Larrea ziburutarrak irabazi eta ‘Lurbinttoko ohoinak’ komiki egitasmorako baliatzen ahalko du.\nAdur Larreak bere hurrengo lana argitaratzeko laguntza ona izanen du. © Mikel Begoña\nIpar Euskal Herriko euskarazko literatura sorkuntza sustengatzeko asmoz, Euskal kultur erakundeak eta Elkar Fundazioak ‘EKE-Elkar literatura beka’ izeneko beka berria bultzatu dute aurten. 2.000 urtean sortu Gazteluma saria ordezkatzen du beka honek eta euskaraz idazten duten Ipar Euskal Herriko idazle guziei zuzendua da. Gazteluma bezala, beka berria bi urtetarik behin iraganen da sorkuntza literarioa sustatzeko asmoarekin, hots, talentu berriak eta sorkuntzaren aniztasuna nahiz aberastasuna argitara emanez.\nSustatzaileen arabera, lehen edizioan «kalitate handiko» sei proposamen izan dituzte. Katixa Dolhare-Çaldumbidek eta Joseba Larretxek osatu epaimahaiak irizpide zehatzetan oinarrituz, Adur Larrea ziburutarraren proposamena hautatzea deliberatu dute. Epaimahaikideek hautua egiteko aurkeztu lanaren kalitatea, proposamenak euskal literaturaren alorrean ukan lezakeen ekarpena, gaiaren berritasuna edota euskara maila kontuan hartu dituzte.\nLarreak ‘Lurbinttoko ohoinak’ izeneko komiki historiko bat egitea du aurreikusia, xuriz eta beltzez. Gertakariak, 1789ko Frantziar Iraultzaren ondotik iragaiten dira eta ohoin banda baten abenturak deskubriaraziko ditu.\nBeka lorturik, komikilari ziburutarrak 6.000 euroko laguntza izanen du sorkuntza prozesua baldintza egokietan eramateko, ondotik argitaratua izateko. Egileak, 2022ko martxoa arte du bere lana bururatzeko eta ondotik, Elkarrek argitaratuko du.


Cebadaren adar berdurgarrien itzulera - Sanfermin.com\nCebadaren adar berdurgarrien itzulera\n2016 June 24, Friday 2017 May 16, Tuesday\nCebada Gagoko zezenak iruñeko kaleetatik lasterka berriro egingo dute urte hontan. Beraien adarkadak enztierroen arriskua nabarmenduko dute, non, Pedraza de Yeltesen lehen emanaldia biziko dugu. Bereziki entzierroan lasterka egin behar duzuten artean, hurrengo informazioa gorputzan zulo bat gehiagorekin ez bukatzeko lagunduko dizue.\nDÍA 7: FUENTE YMBRO\nFuente Ymbroko uztailaren 7an izango duen lehen emanaldia oraindik baino zailagoa izango da. Egingo du 2013ko uztailaren 13ko azken eta dramatikoen Iruñeko Zezen Plazaren montoiaren protagonista izanez.\nDÍA 8: CEBADA GAGO\nEntzierroetako adarkaden bultzatzaile garratzitsuenak itzuli dira. Lau urte pasa dira beraien azken lasterketatik eta nola ez, hiru adarkatu utzi zituzten. Beraien media dar dar egitea eragiten du: 46 adarkada 27 lasterketetan, 2,5 mediarekin lasterketa bakoitzean.\nDÍA 9: JOSÉ ESCOLAR\nCurioso Sanfermineko sinbolo batean bihurtzeko bidean dabil. Entzierroan laisterka egitera ezetza eman zuen zezen matxinoaren abeltzaintza berriro Iruñeko kaleen zehar laisterka egingo du. Ez usteaz aparte, 6 zezen egingo dute, baina inor ez daki.\nDÍA 10: PREDRAZA DE YELTES\nZezen berriak Sanfermineko entzierroetan eta itxaropenezko mundu bat. Ongi etorriak izan.\nDÍA 11: JANDILLA\nJandillak 2015ean domina bat jarri ziren: hiru adarkatu hiru minutu baino gutxiagoko entzierro batean. Gainditzeko zaila izango den errekor polit bat kontutan izanda urte hori baino lehenago abiadura seguritate eta lasaitasunaren sinboloa zela.\nDÍA 12: VICTORIANO DEL RÍO\nAzkarrenak dira. Zezen korrikalariak 2,36 minutu lasterketa mediarekin. Beraien zezen adierazgarriena 25 Km/h abiadura media egin zuen.\nDÍA 13: NÚÑEZ DEL CUVILLO\nIragarriezinak. 7 adarkatu beraien hiru lehenengo entzierroetan eta bat ere azken hiruetan. Egoki aurreratzen dute, oraingoz.\nDÍA 14: MIURA\nZezen legendarioak beraien nobletasunarengatik, 16 urte egon ziren adarkadak eman gabe. Azken denboran abiadura eta arrizkua irabazten ari dira. Bereziki abiadura. 2005ean abiadura handieneko errekorra gainditu zuten: 2,05 minutu. Urte honetan bi minutuetatik jeitsiko dira?\nInformazio praktikoa, Sanfermin buruzko albiste serioak Entzierroa\nSanfermin buruzko albiste deigarriak (209)\nArtxiboak Hautatu hilabetea 2021(e)ko iraila 2021(e)ko uztaila 2021(e)ko apirila 2021(e)ko otsaila 2021(e)ko urtarrila 2020(e)ko abendua 2020(e)ko azaroa 2020(e)ko urria 2020(e)ko abuztua 2020(e)ko uztaila 2020(e)ko ekaina 2020(e)ko apirila 2020(e)ko otsaila 2020(e)ko urtarrila 2019(e)ko abendua 2019(e)ko uztaila 2019(e)ko ekaina 2019(e)ko maiatza 2019(e)ko apirila 2019(e)ko martxoa 2019(e)ko otsaila 2019(e)ko urtarrila 2018(e)ko abendua 2018(e)ko uztaila 2018(e)ko ekaina 2018(e)ko maiatza 2018(e)ko apirila 2018(e)ko martxoa 2018(e)ko otsaila 2018(e)ko urtarrila 2017(e)ko abendua 2017(e)ko urria 2017(e)ko abuztua 2017(e)ko uztaila 2017(e)ko ekaina 2017(e)ko maiatza 2017(e)ko apirila 2017(e)ko martxoa 2017(e)ko urtarrila 2016(e)ko abendua 2016(e)ko azaroa 2016(e)ko urria 2016(e)ko iraila 2016(e)ko abuztua 2016(e)ko uztaila 2016(e)ko ekaina 2016(e)ko maiatza 2016(e)ko apirila 2016(e)ko martxoa 2016(e)ko otsaila 2016(e)ko urtarrila 2015(e)ko abendua 2015(e)ko azaroa 2015(e)ko urria 2015(e)ko iraila 2015(e)ko abuztua 2015(e)ko uztaila 2015(e)ko ekaina 2015(e)ko maiatza 2015(e)ko apirila 2015(e)ko martxoa 2015(e)ko otsaila 2015(e)ko urtarrila 2014(e)ko abendua 2014(e)ko azaroa 2014(e)ko urria 2014(e)ko iraila 2014(e)ko abuztua 2014(e)ko uztaila 2014(e)ko ekaina 2014(e)ko maiatza 2014(e)ko apirila 2014(e)ko martxoa 2014(e)ko otsaila 2014(e)ko urtarrila 2013(e)ko abendua 2013(e)ko azaroa 2013(e)ko urria 2013(e)ko iraila 2013(e)ko abuztua 2013(e)ko uztaila 2013(e)ko ekaina 2013(e)ko maiatza 2013(e)ko apirila 2013(e)ko martxoa 2013(e)ko otsaila 2013(e)ko urtarrila 2012(e)ko abendua 2012(e)ko azaroa 2012(e)ko iraila 2012(e)ko abuztua 2012(e)ko uztaila 2012(e)ko ekaina 2012(e)ko maiatza 2012(e)ko apirila 2012(e)ko martxoa 2012(e)ko otsaila 2012(e)ko urtarrila 2011(e)ko abendua 2011(e)ko azaroa 2011(e)ko urria 2011(e)ko uztaila 2011(e)ko martxoa 2011(e)ko otsaila 2010(e)ko iraila 2010(e)ko abuztua 2010(e)ko uztaila 2010(e)ko ekaina 2010(e)ko maiatza 2009(e)ko uztaila 2008(e)ko abendua 2008(e)ko iraila 2008(e)ko abuztua 2008(e)ko uztaila 2008(e)ko ekaina 2008(e)ko maiatza 2008(e)ko urtarrila 2007(e)ko uztaila 2007(e)ko ekaina 2007(e)ko maiatza 2007(e)ko apirila 2007(e)ko martxoa 2007(e)ko otsaila 2007(e)ko urtarrila 2006(e)ko ekaina 2005(e)ko uztaila 2004(e)ko uztaila


Santurtzi l Sukia Eraikuntzak\nAZKEN ETXEBIZITZAK SALMENTAN!\nSanturtziko erdigunean bizitzeko aukera aprobetxatu, erosotasun guztiekin.\nKabiezes-La Cantera sustapeneko arrakastaren ondoren, 34 etxebizitza berri Santurtziko erdigunean eraikitzen ari gara. Pedro Icazan, 2 eta 3 logeletako etxebizitzak aurkituko dituzu kokaleku ezinhobean, zerbitzu guztietatik pausu batetara eta komunikazio guztietatik gertu (metroa, autobusa eta Santurtziko aisi lekuetarako oinezko sarbidearekin).\nEtxebizitza guztiek terraza paregabeak dituzte eta distribuzio bikainari esker espazioak oso ondo aprobetxatuak daude. Gainera, etxebizitzak erabat hornituak daude, sukaldea eta logela bakoitzeko neurrira egindako armairuak, lehen egunetik disfruta dezazun. Bestalde, Pedro Icaza bizilekuak, garaje eta banakako trastelekuak ere izango ditu, erosotasun guztiekin bizi ahal izateko erdigunean.\nAzkenik, eraikuntzaren konfigurazio arkitektonikoari esker, bizilagun berriek patio pribaturako sarbide esklusiboa izango ditu. Espazio hau, deskantsu eta aisialdira egokitutako area pribatu bat izango da. Esparru hau itxita egongo da; gune berdeak, deskantsurako tokiak eta bizikletak gordetzeko aparkalekuak izago ditu.\nSanturtziko erdigunean bizitzeko aukera paregabea, obra berriko etxebizitza baten erosotasun guztiekin.\nIKUSI SANTURTZIKO SUSTAPENAREN KATALOGOA\nZure lasaitasunerako nabarmendu kooperatiba ez garela eta Construcciones Sukia Eraikuntzak SLren berme osoa izango duzula.\nEskuragarri dauden azken pisuak ezagutu nahi badituzu, gure bulegora jo dezakezu (General Castaños kalea, 137, Santurtzi) edo 944 160 624 telefonora deitu.\nSustapen bat aukeratu Sustapena Donostia El Pilar Berango Libreak Errekarte III Landabarri Bizigunea Jolastokieta Tasatuak Errekarte Tasatuak Pedro Icaza Donostia El Pilar Tasatuak Xenpelar 2 Aldekone Bizigunea Ugartondo Errekarte Berango Tasatuak San Bartolomé Muinoa Santa Barbara Florida 25-27 Derio Aldekone BOE Zabaleta berri Berango VPO Galdakao Berria Almacenes Kalea


Buber: Webgunerik onena futboleko bat, aupaathletic.com Sustatu.eus - Teknologia albisteak\nBuber: Webgunerik onena futboleko bat, aupaathletic.com\nSustatu - Bilbotik\n2003-12-04 : 00:12\n2003ko finalistak izan dira: euskadi.net, Irungo Udala, Agendalia, Divulcat, Aupaathletic.com, Athletic club, Akelarre, Dedo Multimedia, Euskonews, Canal Bizkaia, Bakio.org, EnteraT.com, Bizkaie! eta Sustatu.com. Denetatik boto gehien jaso dituena izan da aupaatthetic.com. Zorionak!\nHainbat sailetan banatu dira eta sailez sail eman dira sariok, horrela banatuta. Hemen agertzen direnak finalista izan dira eta zuen webgunea ere, Sustatu.com, finalisten artean geratu da. Zorionak denori!!!\nErakundeen webgunerik onena: Euskadi.net eta Irungo Udala. Valentin Garciak, Internet euskadiko presidenteak eman dio saria. Euskadi.net atariari. Jokin Olaizolak jaso du saria eta eskertu du. Azpimarratu ditu kideak eta beraientzat eskatu txaloak.\nWebgune pertsonalik onena: Agendalia eta Divulcat. Iñaki Suarezek eman die saria divulcat atarikoei, SPRIko Informzio Gizartearen Ataleko zuzendariak. Alex editoreak jaso du saria. Honek ere denei eskertu die, lanean aritu diren guztiei.\nKirol webgunerik onena: Aupaathletic.com eta Athletic-Club. Iñaki Regidorrek eman die saria. EITBko sisteman zuzendariak. Zubizarretak jaso du saria, nahiz eta beste baten izena emana zegoen. Epaimahaiari eskertu dio saria eta baita orriak idazten dituztenei ere. Modernitatearen eta euskararen aldeko apustua egin dutela aipatu du Zubik. Gurpegik joka dezakeela ere jarrita dago webgunean. Hori da azkartasunaren adibiderik onena. Aupa Athletc esanda amaitu du. Irabazle, beraz, Athletic club.\nAtaririk onena: Bakio.org eta enteraT. Aitor Kobanerak eman die Bakio.org -ekoei sari nagusia. Saria Txomin Renteria Fernandezek jaso du, Bakioko alkateak. Nerbioso antzean, asko eskertu du sari hau eta ohitu gabe dagoela gaineratu du. Atari dinamiko bati eman diote saria eta hori eskertzekoa da, egunean 300 bisitatik gora dituzte.\nEnpresa webgunerik onena: Akelarre eta Dedomultimedia.com. Saria eman du Iñigo Atxutegik, Berrikuntza eta Ekonomi Sustapeneko zuzendari nagusiak Akelarre.net -i. Subijanaren webgunea da hau.\nHedabide webgunerik onena: Euskonews media eta Canal Bizkaia. Jose Antonio del Moralek eman du saria, Internet Euskadiko Batzorde kideak. Velez de Mendizabelek jaso behar bazuen ere, andrazko batek jaso du. Ekipo guztiari eman dizkio eskerrak, eta baita parte hartu duten 1.500 kideei ere. Irabazlea, beraz, euskonews.\nKultura webgunerik onena: Dantzan.com eta Fundacion Catedral Santa Maria. Iñigo Atxutegik eman du sari hau ere. Oier Araolazak jaso du saria dantzan.com -en izenean. Dantzarien Informazioa bideratzeko sortu zela esan du Oierrek. Saria guneak funtzionatzea da eta sari honekin Internet komunitateak ere aintzat hartzea poztekoa da. Euskaraz sortutako gunea errekonozitzea ere eskertzekoa da. Eskerrak eman dizko baita ere C&S enpresari.\nEuskara Interneten hedatzen gehien lagundu duen webgunea: Bizkaie! Eta Sustatu.com. Aitor Kobanerak entregatu du saria. SPRIko zuzendari nagusiak. Finalera heltzea ere nahikoa zen, baina ederra izan da saria jasotzea, Bizkaieko arduradunak esan duenez. Bizkaiera egunean-egunean erabiltzen duten guztiei eman diete saria. BIZKAIe izan da saritua\nWebgunerik onena: aupaathletic.com izan da. Zorionak! Finalean geratu direnei diplomak banatu dizkiete. Euskal Webgunerik Onena hogeiren artean aukeratu behar eta aukeratua izan da: aupaathletic.com. Tontxu Canposek eman die errekonozimendua.\nOndo ulertutako elebitasunean jardun du aurkezpenak egiten Leire Zorrozuak. Hark argitu digu 1.000 internautak baino gehiagok hartu dutela parte bozketan.\nAmaieran, Jose Antonio Del Morali ere eman diote saria, antolatzaile lanetan aritzearren. Buber ere eskertu du hitzaldi motzean Del Moralek. Amaitzeko Internet Euskadiko presidenteak egin du berba, eta euskaraz egin ere. Mezu bakarra, eta bere esanetan garrantzitsua eman du esanaz, pertsonak direla ordenagailu atzean daudenak.\nHorren ostean, mokadurako unea. Ardo onarekin errazago eramaten da eguna. Guk berri hau idatzi dugunean, webgune batek ere ez zuen jarrita Buber saridun zirela. Horra Euskaldunan idatzitako berria Sustatuko irakurleendako. Guri tokatu zaigun aldetik, zorionak Sustatuzale guztioi, botoa eman diguzuenoi eta batez ere fin-fin Sustatu irakurtzen duzuenoi. Zuena da diploma.\n2003-12-04 : 10:48\nNiretzat, eta -uste dut- Sustatu-ren aleak egunero (eta ia-ia minutuoro) jasotzen ditugunontzat zuek zarete "gure sariaren" irabazleak.\nAupa eta segi aurrera, orain bezain langile.\n2003-12-04 : 11:00\n> - **Webgunerik onena**: "aupaathletic.com":http://www.aupaathletic.com/Home/default.asp izan da. **Zorionak**! Finalean geratu direnei diplomak banatu dizkiete. Euskal Webgunerik onena hogeiren artean aukeratu behar eta aukeratua izan da: aupaathletic.com. Tontxu Canposek eman die errekonozimendua.\nParkatu, baina duda traszendentala eragin dit berri honek gaur goizean. Honako aukeren artean nabil zalantzan:\na) Ez dakit webgune honen euskarazko bertsiora iristen.\nb) Webgune honek ez dauka euskarazko bertsiorik.\nErantzuna a) bada, torpea naiz eta zer egingo zaio.\nErantzuna b) bada, gu ergelak gara (euskaldunok) Zergatik eman diote (diogu) saria erdara hutsezko leku honi?\n2003-12-04 : 11:24\nZalantzarik ez izan, B aukera.\nAlkate erdaldunak aukeratzen ditugu, lehendekari erdaldunak, ahaldun nagusi erdaldunak, erdal egunkariak irakurtzen ditugu...\nNola ez du ba erdal webgune batek irabaziko?\n2003-12-04 : 15:42\nNola izan daiteke gaztelera hutsezko webgune bat "euskal" webgunerik onena? http://www.aupaathletic.com gaztelera hutsean dago.\nZergatik ez da euskara sustatzen Buber sarietan eta Buber webgune izateko euskara beharrezko arautzen? Soilik gazteleraz edo frantsesez informazioa emango lukeen webguneak ezin izango luke webgune onena izan, euskaraz ez dagoelako. Euskaraz aritzen dugunon hizkuntza nagusia, euskara bera, kontuan hartzen ez duelako.\nNoiz jabetuko gara, Euskal Herria Bizkaia eta "Euskadi" baino gehiago dela... nola suertatu dira aurten irabazle Bizkai aldeko 4 gune? Bizkaitik kanpo webgune gutxiago egiten da? Edo jasotako botu kopuruak zerbait ikusi al du saria ematearekin?\nOrduan, benetan al dira webgunerik onenak? Gehien ikusten dena ez du zertan onena izan behar.\n2003-12-04 : 18:09\nHalako zeozer dio: Egun euskalduna izatea oso erraza da, hitz batzu buruz ikasi... eta haien artean "aupa Athletic!!" edo jarri segidan nahi duzuen klubaren izena.\n2003-12-04 : 19:10\nBa hori, biba la jinastika.\n2003-12-04 : 22:22\nHori uste dot, ezen Bizkaiko EAJren hainbat alkatek, edo EAJren agintepean dauden udal batzuk ukoa eman diote EBPN garatzeko ekimenari.\nzer egin dezakegu agintarion nahi ezaren gainean .?


Bihotzeko arazoak dituen txakur bat zaintzea: bost jarraibide | Consumer\nBihotzeko arazoak dituen txakur bat zaintzea: bost jarraibide\nBihotzeko arazoak ohikoagoak dira txakur zaharretan, gizenetan eta arraza jakin batzuetan, tamaina handikoak esaterako\nEgilea: Egilea CAROLINA PINEDO\narabera: Osteguna, 2014ko martxoaren 20a\nTxakur baten bihotz gaixoak zainketa batzuk behar ditu, bizi-kalitate egokia izan dezan, bere gaixotasuna kontrolatzeaz gain, bizitza arriskuan jartzen duten bihotz-hutsegiteak saihesteko. Ondoren, bihotz-arazoak dituen kantxa bat zaintzeko bost jarraibide eskaintzen dira: elikadura egokia, obesitatea saihestea, bihotz-patologiaren diagnostiko goiztiarra, albaitaritza-tratamendua zorrotz aplikatzea eta ariketa moderatua egitea.\nIrudia: Cherrysweet de al\n1. Bihotzeko arazoak dituen txakurra zaindu: elikadura\nMerkatuan txakurrentzako pentsu ugari dagoenez, nutrizio-premiak ere zabal bete daitezke, besteak beste, bihotzeko patologiak dituzten txakurrak. Gama altuko marka komertzialek gatz gutxi duten txakurrentzako pentsu bereziak egiten dituzte, taurina eta karnitina gehigarri bat, animali jatorriko proteinak, bihotza babesten dutenak, herdoilaren aurkakoak, omega 3 gantz azidoak eta B taldeko bitaminak.\nBihotzeko arazoak dituen txakur batek ariketa arina egin behar du, eta gizentasuna eta obesitatea saihestu.\nAlbaitaritza-ikuskapena duten etxeko errezetak ere bihotz-arazoak dituzten can bat elikatzeko aukera bat izan daitezke. Hala ere, aukera horrek, albaitariak zehazten dituen osagai eta kopuru egokiak egokitzeko ahalegina eta jarraikitasuna eskatzen die jabeei. Dieta mota hau janariaren platerari kontra egiten dioten txakurren kasuan aplika daiteke.\nBihotzeko arazoak dituen kantxaren dietak pertsonalizatua izan behar du, kasu bakoitza desberdina baita eta nutrizio-jarraibide batzuk behar baititu bere beharretara egokitzeko. Horrela, bihotz-patologia duen txakur batek gehiegizko pisua duenez, kaloria gutxiko dieta behar du. Bestela, pisu kronikoaren galera (kakexia) izango luke, eta horrek, gainera, muskulu-atrofia, nekea eta ahulezia ditu ezaugarri. Kasu honetan, animaliak kaloria ugariko dieta behar du.\n2. Bihotz-patologiak dituen txakurraren obesitatea saihestea\nGehiegizko pisua osasun-arazo bat da, eta txakurraren bihotzeko arazoak larriagotu egiten ditu, baita eragin ere. Gehiegizko kiloak saihesteko, elikadura funtsezko aliatua da: errazio egokiak eta kalitate oneko pentsua, kaloria gutxikoak, bihotz-osasunari eragiten dion gehiegizko pisua saihesteko oinarria.\nBihotzeko gaitzak dituzten txakurrek ere apetitua gal dezakete, bai medikazioagatik bai gaixotasunak eragindako eragozpenengatik. Elikagai hezeekin borroka egin daiteke, adibidez latak, txakurraren ahosabaian erakargarriagoak baitira, baina beti albaitari baten zaintzapean.\n3. Txakurraren bihotz-gutxiegitasunaren diagnostikoa\nGaraiz aztertzea txakurrak duen bihotzeko eragina, modu goiztiarrean tratatzeko modurik onena, bihotzaren osasuna are gehiago hondatzen duten ondorioak saihesteko. Nekea, goibeltasuna, gaueko eztula, arnasa hartzeko zailtasunak edo sabelaldea hanpatzea seinale dira lehenbailehen albaitariarengana joateko.\nAdineko txakurren %85ek bihotzeko patologiaren bat dute, eta tratamendu egokiarekin bizi-itxaropen altua dute\nAdina ohiko arrisku-faktorea da bihotzeko gaitzak garatzeko. Oro har, txakur nagusi guztiek bihotz-gutxiegitasuna izaten dute. “Adinekoen% 85ek pairatzen dute”, dio Juan Antonio Aguadok, albaitariak.\nTxakur-arraza batzuek, hala nola tamaina handikoak (mastina), bihotzeko arazo batzuk izateko joera handiagoa dute. Txakur handiak txikiak baino azkarrago zahartzen dira, eta zazpi urterekin aldaketak izan ditzakete bihotzaren funtzionamenduan, ahula izan daitekeena. Hala ere, txakur txikiek beste gaitz kardiakoak ere izan ditzakete, hala nola endokrardiosia edo bihotzeko balbulen endekapena.\n4. Bihotzeko txakur baten tratamendua\nBehin animaliak bihotzeko gaixotasuna duela diagnostikatzen duenean, normala da espezialistak tratamendua aplikatzea, adibidez, basodilatatzaileak edo diuretikoak. Sendagaia ematen jarraitzea komeni da, baita albaitariak agindutako jarraibideak ere.\n“Bihotz-arazoak dituen txakurraren aldizkako azterketak funtsezkoak dira, batez ere animalia egonkorrari eusten dion tratamendua doitzea lortzen den arte”, zehaztu du Aguadok. “Kardiopatia duen eta tratamendu egokia duen kantxa nabarmen handitzen da bai itxaropenak bai bizi-kalitateak”, dio María Victoria Acha albaitariak.\n5. Ariketa fisikoa egitea, bihotz-patologiak bideratzeko\nTxakur batek bihotza gaixorik izateak ez du esan nahi bizitza sedentarioa behar duenik. Guztiz kontrakoa. Kasu horietan, ariketa moderatua barea da bihotza sasoian edukitzeko.\nHala ere, “bihotzeko txakurrak bere gaitasunaren araberako ariketa fisikoa egin behar du”, azaldu du Aguadok. Beraz, kantxa paseoan nekatuta agertzen bada, etxera itzultzea komeni da atseden har dezan, eta ez dezala berriro jarraitu jarduera fisikoarekin jarraitu dezan.\nalbaitariak animaliak bihotzeko arazoak dituzten txakurrak zaindu bihotzeko gaixotasun kardiakoak bihotzeko gaixotasunak zakurretan joerak maskotak noticias-eu osasuna perros enfermos del corazón-eu txakurretako gaixotasunak


Gazteak ere badatoz atzetik | Kirola | Berria\nGazteak ere badatoz atzetik\nLaboral Kutxa Emakume Master Cupeko finaletan parte hartuko duten zortzi pilotarietatik bostek 20 urte baino gutxiago dituzte. Zumarragan jokatuko dira, igandean, eta jendetza biltzea espero da\nEmakume Master Cupeko zortzi finalistetatik zazpi —Ainhoa Lakuntza falta da—, atzo Antion eginiko aurkezpenean. Zutik, ezkerretik eskuinera: Miriam Arrillaga, Leire Etxaniz, Patri Espinar eta Uxue Oses. Makurtuta: Leire Garai, Maria Granado eta Madalen Etxegarai. JUAN CARLOS RUIZ / FOKU\nEmakumezkoen esku-huskako pilota pausoak ematen ari da. Urtez urte gehiago dira klubetan jokatzen hasten diren emakumeak, eta oinarrizko lan horren eragina elitean islatzen hasia da. Laboral Kutxa Emakume Master Cup da erreferentziazko txapelketa, eta aurtengo finaletan —igandean jokatuko dira, Zumarragan (Gipuzkoa)— 20 urtetik beherako bost pilotari ariko dira. «Gazteak eskarmentudun pilotariekin nahastu nahi izan ditugu, eta, txapelketak izan duen oreka ikusita, apustua zuzena izan da. Maila gero eta handiagoa da, eta hortik dator oreka», azaldu zuen atzo Iker Amarika txapelketako zuzendariak, Antioko Ermitako interpretazio zentroan antolaturiko finalen aurkezpen ekitaldian.\nElite Mailako finala da Amarikaren asmo horren eredu garbia, bi bikoteetan final bat baino gehiago jokaturiko pilotari bana baitago, eta, haren alboan, aurrenekoa duen beste bat. Patri Espinarrek eta Miriam Arrillagak Leire Garai eta Leire Etxanizen aurka jokatuko dute. Lehen fasean elkarren aurka aritu ziren, eta azken horiek irabazi zuten, 18-11. Espinar buruz buruko txapelduna da, eta iaz binakako txapeldunorde izan zen. Etxanizek, berriz, binakako txapela irabazi zuen aurreko bi aldietan, bietan Olatz Arrizabalagarekin bikotea osatuta.\nArrillaga eta Garairentzat, aldiz, esku-huskako lehen egun handia da. Arrillagak, 13 urte bete arte, eskuz jokatu zuen Usurbilen (Gipuzkoa), Aitor Aranguren Baikoko pilotariarekin, baina utzi egin behar izan zuen, eta palaz hasi zen Suberri klubean. Duela bi urte hasi zen berriz ere eskuz, gehienetan bakarrik entrenatuz, eta egun bi modalitateak uztartzen ditu. «Final gogorra izango dela uste dut. Ligaxkako partida ere hala izan zen, lehen zatian batez ere, baina, gero, haiek tartea ireki zuten. Espinarrekin jokatzeak konfiantza ematen du, baina badakit nire bila joango direla». Iazko finaletan, Astelena Eibarko pilotalekua bete egin zen, eta bertan egon zen atzelari gaztea. Ez du izutzen igandeko giroak. «Finalerdietan, Errenterian, jende asko bildu zen, eta ez nengoen oso urduri. Ea finalean ere eusten diedan kirioei».\nGarai, mutilen aurka\nLeire Garai Lehen Mailako finaleko pilotari gazteena da, eta haren historia besteen ezberdina da. Orain arte finaletan aritu diren pilotariak bere garaian esku-huska jokatzeari utzitakoak dira, eta gero itzulitakoak. Garai, aldiz, ez; 15 urte ditu, eta beti jokatu izan du, Gasteizko Zaramaga klubean. «Nire adineko neska pilotari bakarra naiz nire klubean, eta Araba guztian [Txapelketako arabar bakarra da]. Kadetea naiz, eta mutilekin jokatzen dut, eta gustura jokatuko nuke maizago neskekin. Hori bai, ni toke erdiko pilotekin jokatzera ohituta nago, eta nahiago ditut bigunak baino [bigunekin ez du takorik erabiltzen eskuetan]. Jokoak abiada biziagoa du».\nHirugarren urtea du Master Cup Txapelketan, eta pozik dago egiten ari den bidearekin. «Txikitatik gauza asko entzun behar izan ditut. Esaten zidaten ez nintzela inora iritsiko neska nintzelako, adin batera iristean utzi beharko nuela, eskuko minarengatik utzi beharko nuela... Eta begira». Gustura ari da Etxanizekin, eta haren esperientziak mesede egiten dio. Finalera begira, argi du estrategia. «Pilota bigunekin partida gogortzera jokatu behar dugu. Luzea eta gogorra bada, aukera gehiago izango ditugu».\nLehen Mailako finala 22 tantora jokatuko da; Promozio Mailakoa, berriz, hemezortzira. Guztira, 3.080 euro banatuko dituzte sarietan, eta finala Zumarragan jokatzea bertako udalaren ekimena izan da. Mikel Serrano alkate eta afizionatu mailako pilotari ohiak «harro» dagoela esan zuen. «Pilota gizonezkoen eremua izan dela esan da beti, baina emakumeak beti hor egon dira. Merezi duten tokia emateko garaia iritsi da».


Jaurlaritzak 28 legegaitatik hiru atera ditu aurrera legegintzaldi erdian | Politika | Berria\nNoiz sortua: 2018-08-28 00:30:00\nJaurlaritzak 28 legegaitatik hiru atera ditu aurrera legegintzaldi erdian\nEusko Jaurlaritzak urte politikoa abiatzeko gobernu kontseilua egingo du gaur, Donostiako Miramar jauregian. EAJ eta PSEren gobernuak programan jasotako lege proiektuen %89 ditu onartzeke\nAlfonso Alonso EAEko PPren burua, Josu Erkoreka Jaurlaritzako bozeramailea eta Iñigo Urkullu lehendakaria, Eusko Legebiltzarreko osoko bilkura batean. D. A. / EFE Tamaina handiagoan ikusi\nUrtero legez, Eusko Jaurlaritzak Donostiako Miramar jauregian ekingo dio urte politikoari, han egingo baitute aurreneko gobernu kontseilua. Erakundeetako ordezkariek 10:15ean egingo dute argazkia, eta 10:30ean hasiko da bilkura. Ondoren, 11:30ean, Iñigo Urkullu Eusko Jaurlaritzako lehendakariak emango ditu xehetasunak Jaurlaritzak urte politikorako dituen asmoei buruz. Berri agentziek Jaurlaritzako iturriak aipatuta zabaldu dutenez, Urkulluren lehentasuna izango da Madrili eskatzea egutegi bat presta dezala 1979ko estatutuan jasota baina oraindik Espainiako Gobernuaren esku dauden eskumenak eskualdatzeko.\nEAJk eta PSE-EEk babestutako gobernuak gutxiengoan ekingo dio hastear den urte politikoari. Boto bakarra falta du Eusko Legebiltzarrean gehiengo osoa eskuratzeko, eta aritmetika parlamentario horrek zuzeneko eragina izan du Jaurlaritzaren lege egutegia betetzeko. XI. Legegintzaldiaren (2016-2020) lehenengo erdia igaro da, eta Eusko Legebiltzarrak ez du onartu Eusko Jaurlaritzak agintaldiaren hasieran aurreikusitako legeen %11 ere. Urtero aurrera atera diren aurrekontuen legeak albo batera utzita, Eusko Legebiltzarrak hiru legeri eman die baiezkoa orain arte, eta 25 geratzen dira eztabaidatu eta onartzeko (%89).\nHortaz, lege egutegian jasotako lege proiektuak onartu, ganberara lehenbailehen bidali eta aurrera atera nahi baditu, Urkulluren gobernuak azeleragailua zapaldu beharko du. Horretarako, oposizioko alderdiren baten babesa beharko du ziurrenik. Ekainean onartu ziren Euskadiko Portuen eta Itsas Garraioaren Legea, Lanbide Heziketarena eta Dopinaren aurkako Legearen aldaketa. Hirurak onartu ahal izateko, Jaurlaritzak PPren baiezkoa izan zuen. Lanbide Heziketaren legea EAJk eta PSE-EEk sustatu zuten, eta ez Jaurlaritzak, nahiz eta lege hori aurrera ateratzea jasota duen lege egutegian. Gainera, hasieran EH Bilduren ekimenez eraman zuten lege egitasmoa osoko bilkurara, baina ez zuen aurrera egin, babes faltagatik. Handik gutxira, jeltzaleek eta sozialistek berea erregistratu zuten, eta PPren aldeko botoekin onartu zuten.\nDatorren urte politikoan, baina, Jaurlaritza sostengatzen duten alderdiek bide estuagoa izango dute adostasuna lortzeko. Izan ere, EAJk zentsura mozioarekin bat egin ostean Mariano Rajoy Espainiako presidente ohia kargugabetzeko, PP gero eta urrutiago dute. Bi alderdien arteko desadostasuna agerian geratu zen joan den ekainean, eta litekeena da ondorioen eraginak jasatea datorren irailean. Horrek ez du esan nahi ezinezkoa izango zaienik, baina arreta berezia jarri beharko diete EH Bilduren eta Elkarrekin Podemosen taldeei.\nJoan den urte politikoko azken eztabaidan, DSBE diru sarrerak bermatzeko errentaren erreforma izan zuten hizpide, eta, orduan, agerian geratu zen Eusko Jaurlaritza sostengatzen duten alderdiek orain ez dutela PPren lehengo babesa. EAJk eta PSE-EEk prozesua abiatu nahi zuten lege proposamen baten bidez Eusko Jaurlaritzaren lege proiektu gisa aurkeztu ordez, horrek behar dituen txosten juridiko eta ekonomiko guztiekin—, baina, EH Bildu eta Elkarrekin Podemos ez ezik, PP ere kritiko izan zen estrategia horrekin. Hala, jeltzaleek eta sozialistek ez zutenez gehiengorik bermatu osoko bilkuran aurrera ateratzeko, tramitea etetea erabaki zuten.\nUdazkenean eztabaidatuko dira 2019ko aurrekontuak, eta hori izango da Eusko Jaurlaritzak gainditu beharko duen lehen mugarria. Izan ere, EAJk eta PSEk oposizioko alderdiren baten babesa lortu beharko dute kontu publikoak aurrera atera ahal izateko. Eusko Jaurlaritzak agiri baten bidez adierazi zuen 2018an «aurrekontu estrategikoen bidea» hasi zuela, eta 2019a «emaitzetara zuzentzekoa» izango zela.\nAurrekontuen eztabaidaz gain, hauteskundeak izango dira udaberrian, eta hitzordu hori ere oztopo izan liteke Jaurlaritzarentzat adostasunak lortzeko. Izan ere, foru eta udal bozetan egungo oposizioa gogortu liteke, eta, ondorioz, lege proiektuen eztabaida atzeratu. Hala bada, Jaurlaritza estu ibiliko da lege proiektu guztiak 2019aren bigarren zatian eta 2020an aurrera ateratzeko.\nGobernuaren lege ekoizpena ez ezik, oposizioarena ere ez da oso emankorra izan legealdia hasi zenetik. EH Bilduk, Elkarrekin Podemosek eta PPk proposatutako lege egitasmo oso gutxi onartu dira, eta onartu direnak ez dira izan munta handikoak. PPren ekimenez aurrera atera dira, besteak beste, EAEko Eskola Kontseiluei eta Industriaren Sustapen eta Eraldaketari buruzko legeen aldaketak.


Revista Internacional de los Estudios Vascos. RIEV, 51, 2 | Eusko Ikaskuntza\nEgileak: Lazkano, Jesús Mari...[et al.]\nRevista Internacional de los Estudios Vascos (RIEV) aldizkariaren 51.2 (2006.2) zenbakiak Euskal Herriarekin zuzenki zerikusia duten edo, nazioarteko esparru zabalagoan, horretan eragina duten bost lan argitaratzen ditu Tribuna atalean: Jesus Mari Lazkano artistak zehaztasun handiz azaltzen ditu bere margolari jarduerari dagozkion gaiak eta kezkak; Juan Aguirrek 1969-1984 urte bitarteko euskal teatro independente mugimendu dinamikoa aztertzen du ikuspegi historiko batetik; Javier Echeverriak aztertzen du nola euskal itsasontzigintzak lortu duen bere lehiakortasuna mantentzea eraikuntza teknologia aurreratuak sortzeari esker; Frank Schulze-k erbesteraturiko aleman idazle biren eleberri bi aurkezten ditu, Espainiako Gerra Zibilean kokaturikoak, eta bereziki Hermann Kesten-en Gernikako haurrak (1939) bereziki aipatzen du, Kondor Legioak Gernikan buruturiko bonbardaketari buruzkoa; eta azkenik, "Estai" itsasontzia 1995ean atzemana izan ondoren Kanadaren eta Europaren artean gertatu zen arrantza eta ekonomia gatazkaren historia berreraikitzen du Henri Motte-k. Reseña atalean gai askotariko liburuen iruzkina egiten da. Tesis atalean Euskal Herriko unibertsitateetan 2006ko lehen seihilekoan irakurritako doktorego tesien zerrenda agertzen da. Noticia izenburukoan hainbat gertakariren iruzkina egiten da: Ternuako bakailaoaren arrantza industrialari buruzko erakusketa; "Zubi Esekia" Gizadiaren Ondaretzat hartzea eta horren historia; Leopoldo Zugazaren soslaia, Eusko Ikaskuntzako Ohorezko Bazkide izendatzearen kariaz, eta oraindik gauzatzen ari den Araba, Gipuzkoa eta Bizkaiko Batzar Nagusien argitalpen lan handiaren egungo egoera.


2015rako Proiektuetarako Laguntzetarako Deialdia - Eusko Jaurlaritza\n[pro_2015] 2015rako Proiektuetarako Laguntzetarako Deialdia\nLegeen arabera eratuta eta dagokion erroldan inskribatuta egotea, eskaerak aurkezteko epea amaitu baino gutxienez bi urte lehenagotik, eta irabazi-asmorik gabeko erakundea dela egiaztatzea.(K1,K2,K3)\nEstatutuetan esanbidez aipatzea bere helburuetako bat Hegoaldeko herrialde pobretuak garatzera bideratutako proiektuak gauzatzea dela, edo, dokumentazio fidagarriak aurkeztuz, alor horretan gutxienez bi urte lanean daramala egiaztatzea.(K1-K2-K3)\nEAEn egoitza nagusia edo ordezkaritza iraunkorra edukitzea.(K1-K2-K3)\nPertsona edo erakunde eskatzaileak ez izatea diru-laguntza edo laguntza publikoak lortzeko aukera galtzea dakarren zigor- edo administrazio-arloko zehapenik; eta, ez egotea laguntza horiek jasotzeko ezgaitzen duten lege-debekuen eraginpean, beren beregiko erreferentzia egiten zaielarik Emakumeen eta Gizonen Berdintasunerako otsailaren 18ko 4/2005 Legeko azken xedapenetako seigarrenaren arabera sexu-diskriminazioa egin izanagatiko lege-debekuei.(K1-K2-K3)\nZerga-betebeharrak egunean ordainduta izatea. (K1-K2-K3)\nGizarte Segurantzarekiko betebeharrak egunean ordainduta izatea. (K1-K2-K3)\nOrdezkaritza-ahalorde nahikoa izatea. (K1-K2-K3)\nSektoreko esperientzia (Meritoa). (K1-K2-K3)\nEstragekiko plana (Meritoa).(K1-K2-K3)\nEntitate Patzuergoa Informazio xehatua\nBetekizunak proiektua Partzuergo batek aurkezten badu. (K1-K2-K3)\nAurrekontu-ekitaldiaren barruan hastea (K1, K2, K3)\nHelburuak (K1, K2, K3)\nFinantzazioa (K1, K2-Hegoaldea)\nDiru-laguntza muga (K1, K2,K3)\nTokiko erakunde bateb bitartez gauzatzea (K1, K2-Hegoaldea)\nEragin praktiko eta ebaluagarria (K3, K2-Euskadi)\nIdentifikatutako taldea (K3,K2-Euskadi)\nPriektuaren balorizazioa (K3,K2-Euskadi)\nLehentasunezko gaiak (K3,K2-Euskadi)\nGenero-ekitatearen aldeko indarreko ekintza-plana (Mérito) (K1,K2,K3)\nProektuen diru-laguntza (K1,K2-sur)\nProiektuen diru-laguntza (K3,K2-Euskadi)\nDeialdi honetara guztira bideratu den diru-hornidura 25.000.000 eurokoa da. Laguntza-mota bakoitzerako honako diru-hornidura hau kalkulatu da:\na) Garapen-lankidetzako proiektuentzako laguntzetara 21.000.000 euro bideratutako dira.\nb) Ekoizpen-garapeneko, prestakuntzako eta laguntza teknologikoko proiektuentzako laguntzetara 750.000 euro bideratuko dira.\nc) Garapenerako hezkuntzarako proiektuentzako laguntzetara 3.250.000 euro bideratuko dira.\nZenbateko horiek aldatu ahal izango dira, eskatutako laguntzen guztizko kopurua kontuan hartuta, eta laguntza horiek ebatzi aurretik, baldin eta Garapenerako Lankidetzaren Euskal Agentziaren beste laguntza-deialdi batzuk gauzatzearen ondorioz amaitu gabeko diru-iturririk badago. Zenbateko berriek errespetatu egin beharko dituzte Garapen Lankidetzarako Funtsaren kargurako proiektuetarako laguntzak arautzen dituen otsailaren 27ko 34/2007 Dekretuan jasotako laguntza-mota bakoitzerako ezarritako mugak, betiere modalitate horietako bakoitzean horretarako behar adina eskabide aurkeztu badira (aipatutako dekretua uztailaren 23ko 390/2013 Dekretuaren bidez aldatu zen). Hala gertatzen bada, EHAAn emango da horren berri, Kanpo Harremanetarako idazkari nagusiaren ebazpen baten bidez.\na) Lehenengo ordainketa, onartutako diru-laguntzaren % 20, diru-laguntza onartu dela dioen ebazpena jakinarazi ondoren.\nb) Bigarren ordainketa, diru-laguntzaren % 40, dagoeneko ordainduta dagoen diru-laguntzaren % 80, behintzat, gauzatu izana justifikatu ondoren.\nc) Hirugarren ordainketa, diru-laguntzaren % 40, dagoeneko ordainduta dagoen diru-laguntzaren % 80, behintzat, gauzatu izana justifikatu ondoren.\n2015eko ekainaren 18aren ebazpena (BOPV Nº 02708/2015) Deialdiaren araudia Hutsen zuzenketa, ondoko dekretuarena: 34/2007 Dekretua Araudia 34/2007 Dekretua Araudia 390/2013 Dekretua Araudia\nEbazpen honek amaiera ematen dio administrazio-bideari, eta, beraren aurka, berraztertze-errekurtsoa jarri ahal izango zaio Kanpo Harremanetarako idazkari nagusiari, hilabeteko epean, ebazpena EHAAn argitaratu eta biharamunetik hasita; bestela, administrazioarekiko auzi-errekurtsoa aurkez daiteke, Administrazioarekiko Auzien Epaitegian, bi hilabeteko epean, ebazpena EHAAn argitaratu eta biharamunetik hasita.


Bi urtez atzeratu daiteke Txomin Eneako hirigintza proiektua - Irutxuloko Hitza : Irutxuloko Hitza\nAntzieta pasealekuko lanak. (Argazkia: Estitxu Zabala)\nTxomin Eneako hirigintza proiektua geldirik dago momentuz. Auzitegi Gorenak lurrak desjabetutako herritar batzuen aldeko auzia egin du, eta Txomin Eneako planean aurreikusten den babes ofizialeko etxebizitza kopurua ere ez dagoela nahikoa justifikatua ebatzi du. Hala, udal gobernuak hirigintza proiektua behin behinean geratu du auzi juridikoak konpondu eta plana egokitzeko hartu beharreko neurriak zehaztu bitartean. Urtebete edo gehienez bi urteko atzerapena ekar lezake horrek. Bilduk egoera honen “larritasuna” salatu du; “hiriko hirigintza proiekturik garrantzitsuena da, eta alkateak ez du aurpegirik ematen; ez dakite zer egin”, esan du Ricardo Burutaran zinegotziak. Gezurra esatea leporatu die jeltzaleei: “lehen 100 egunetako jardueretan bildu dute, baina ez da egia Txomineko bizilagunekin akordio batetara heldu direnik; ez da egia lanak hasiko direnik”. Proiektuaren jarraipena egiteko batzorde bat sortzea eskatu du Bilduk. Alderdi politiko guztietako ordezkariek eta herritarrek osatutako batzorde bat litzateke, baina batez ere Txomin Enea, Martutene eta Loiolako bizilagunak bilduko lituzkeena. Uholde arriskua dela eta, arrisku handiko eremua dela gogoratu du Burutaranek, eta bertako bizilagunak izan ditu gogoan; “35 familiak beren etxea utzi behar izan dute ingurua egokitzeko, eta lanak noiz hasiko diren ez jakitea edo lanak hemendik bi urtera hasiko direla jakitea ez da bidezkoa eurentzat”, esan du Burutaranek. Proiektuaren egoera eta egingo diren urratsak “gardentasun osoz” herritarrei azaltzeko bilera ireki bat egiteko eskatu dio Bilduk udal gobernuari.\nTxomin Eneako lanak egiteko udal gobernuak akordio bat du Amenabar, Campezo eta Gesdas enpresek osatutako taldearekin, eurek irabazi baitzuten lehiaketa. Hala, lanen esleipenak aurrera egingo du, baina lanak ez dira hasiko. Eraikuntza taldeak atzera egin eta eskaintza ez balu onartuko, berriro egin beharko litzateke proiektuaren lehiaketa publikoa. Eta gehienez bi urte igarota auzi judizialak ez balira konponduko ere lehiaketa errepikatu beharko litzateke.


Aldundiak Gipuzkoako Futbol Federazioa omendu du ehungarren urteurrenean gipuzkoa/Aktualitatea/Aldundiak Gipuzkoako Futbol Federazioa omendu du ehungarren urteurrenean - Zer berri - gipuzkoakirolak\nAldundiak Gipuzkoako Futbol Federazioa omendu du ehungarren urteurrenean gipuzkoa/Aktualitatea/Aldundiak Gipuzkoako Futbol Federazioa omendu du ehungarren urteurrenean\nGipuzkoako Foru Aldundiak omenaldia egin dio Gipuzkoako Futbol Federazioari Foru Aldundiko Jargi aretoan, erakunde horren ehungarren urteurrena ospatzeko eta 100 urte horietan egin duen lana aitortzeko. Markel Olano diputatu nagusiak eta Denis Itxaso Kiroletako diputatuak egin diete harrera federazioaren zuzendaritzako kideei, eta urteurreneko oroigarria eman diete.\nOmenaldian Denis Itxasok nabarmen duenez, «Gipuzkoa lurralde txikia da, baina handia kirolari dagokionez. Gure lurraldean kirol desberdin asko egiten dira, baina, zalantzarik gabe, futbola da jaun eta jabe. 100 urtean, Gipuzkoako Futbol Federazioak kirola sustatzen jardun du, balioen araberako heziketa eskaini du, eta lan handia egin du Gipuzkoan kirolariak prestatzen. Horretan dihardu oraindik ere, eta guk aktiboki parte hartu nahi dugu prestakuntza horren etapa guztietan».\nGipuzkoako Futbol Federazioak zuzeneko ardura izan du elitera iritsi diren kirolari horien prestakuntzan. Maila horretara iritsi ez diren asko eta asko ere prestatu ditu, ordea, eta kirola horien guztien eguneroko bizitzako atal garrantzitsu bihurtu du. Aldundiaren ikuspuntutik, lorpen handia da hori, kategoria profesionaletara iritsi diren jokalariena bezainbesteko lorpena.\nGipuzkoan, kirol jarduera oso zabalduta dago gizartean, eta Gipuzkoako Futbol Federazioak funtzio erabakigarria dauka, hark baititu federazio fitxa gehien. Beraz, GFF da gure lurraldean jarduera fisikoa sustatzen duen motor nagusietariko bat. Hori horrela, Gipuzkoako Foru Aldundiak 100 urte hauetan egin duen lana aitortu nahi izan dio, eta urteurren garrantzitsu hau haiekin batera ospatu.


Enpresa talde bat kudeatzeaz arduratzen naiz eta horietan gertatzen denaren berri izateko betebeharra dut. Ogasun, Gizarte Segurantza edo INE jakinarazpenik dagoen egiaztatu behar dut, ahalik eta azkarren jarduteko.\nEta jakinarazpena ez da beti konpainiaren helbidera heltzen eta nire eskuetara iristeko adina denborarekin.\nTamé-rekin dena errazagoa da, jakinarazpen bat interesdunari eskuz entregatu ezin zaionean, denbora igaro ondoren BOE edo DGT argitaratzen da.\nBerehala jakinaraziko dizu zure gailuan jakinarazpena BOE edo DGT argitaratu denean. Agertzeko deiak eta betearazpen aginduak ere jakinaraziko dizkizu. Jakinarazpenen zerrenda osoa ikusteko, egin klik hemen.


Idazleak - Patxi Zubizarreta Dorronsoro - Hemeroteka - Patxi Zubizarreta\nEl Periódico de Alava\n2003-07-30 Patxi Zubizarreta | Rikardo Arregi Diaz de Heredia\nPatxi Zubizarretak argitara eman berri du bere azken liburua: Barrikadak, Vigo-Hendaia espresa (Alberdania, 2003). Ipuin luze edo nobela labur honek Arabako Aldundiaren Ignacio Aldecoa saria jaso zuen 2002an, baina oraingo argitalpenak aldaketa batzuk ditu. Ez dakit Arabako Aldundiak argitaratuko duen bere sariekin egiten duen moduan, baina eskertzekoa da Zubizarretaren liburua argitaletxe sendo batean agertzea eta ez Aldundiak ateratzen dituen edizio galdu eta aurkitu ezinezko horietan.\nPatxi Zubizarreta haur eta gazte literatura arloan egin duen lan eskerga eta onagatik da ezaguna gehienbat publiko handiarentzat, frantsesek esaten duten moduan, baina ez ditugu ahantzi behar helduentzako literaturan jorratutakoak. Hor dago, bat bakarrik aipatzearren, Jeans-ak hozkailuan (Alberdania, 2000) nobela interesgarria, uda honetan zerbait gehiago irakurri nahi baduzue. Barrikadak, esan gabe doa, helduentzako literatura da, noski.\nIzenburu osoak adierazten duen bezala, trena eta trenaren ingurukoak (bidaiariak, herriak, geltokiak) dira liburu honen hari narratiboak. Baina tren hori ez da edozein, zehatza da, erreala, Vigotik Hendaiarako bide luzea egiten duen espresa. Espazioan bezala denboran ere erreala da trena, 80ko hamarkadaren hasierako negu batean egiten du bere ibilbidea, Gabonetako desegunetan, Zubizarretak dioen bezala.\nBost kapitulutan dago banatuta Barrikadak, bakoitzean ahots ezberdin batek, pertsonaia ezberdin batek hartuko du hitza narrazioa aurrera eramateko: trenean doan emakume bat, lapur bat, goardia zibil bat, gazte bat eta emakume zahar bat. Baina badira ere beste pertsonaia interesgarriak: treneko txartel ikuskatzailea, gazte horren lagun bat eta, izenburua berriro gogoratuz, Ordizian trenbidea oztopatzen duen barrikada. Trena eta barrikadak dira, beraz, kontakizuna mugatzen duten bi objektuak. Objektu horiek, baina, ez daude hilik, arima baitute gainerako pertsonaiek ere arima duten bezala.\nNobela honetan idazteak eta irakurtzeak badute berbiziko garrantzia, lehen kapituluko emakumeak gutun bat idazten du, geroago lapurra saiatuko da gutun hori irakurtzen eta une batez bere lapurretaren jomuga bihurtuko da. Beste pertsonaia batzuek ere irakurtzen dituzte kalean dauden pintadak edota komuneko hormetan agertzen direnak.\nPertsonaien bizitza pribatua agerian dago nobela horretan, hori da idazleari gehien interesatzen zaiona batzuetan. baina pertsonaien alde publikoak (dela lana, dela ideologia) zati nagusi eta erabakiorra betetzen du aldi berean. Kasualitateak edo, nork daki, halabeharrak apurka-apurka osatzen duen gertaeren katea dugu begi aurrean narrazio honetan. Azalpen logikoa izango duten gertaera horiek, nola ez, baina indartsuegiak dira gizon-emakume arruntentzat, kontrolaezinegiak. Patxi Zubizarretaren begirada bost begiradatan dago multiplikaturik horretaz aritzeko.


Mendiko bizikletarekin erlazionatutako asteburua - Bergara - 2014-01-17 - Goiena.eus\nMendiko bizikletarekin erlazionatutako asteburua\nAne Miren Etxeberria 2014-01-15 09:13\nPalmerakuak taldeak mendiko bizikletarekin erlazionatutako ekintzak antolatu ditu astebururako.\nMendiko bizikleta gustuko duten herritarrek aukera bikaina dute asteburu honetan kirol honetaz disfrutatzeko, izan ere, Palmerakuak taldearen eskutik, Palmerakleta ekimena izango da asteburu osoan zehar.\nHainbat ekintza antolatu dituzte bizikleta zale hauek: ostiralean, hilak 17, bideo emanaldi batekin emango diote hasiera asteburuari. Juan Arbeloaren Mountain Bike Enduro en Ethiopia dokumentala izango da ikusgai Migel Altuna Institutuan 19:30tatik aurrera. Zapatuan aldiz, erakusketa bat jarriko dute martxan San Martin plazan Atzoko eta gaurko bizkletak izenburupean. Bertan Alberto Bolañosen antzinako bizikletak eta txirrindu osagarriak izango dira ikusgai. Halaber, gaur egungo bizikleta desberdinak izango dira eta bertaratzen direnekin batera, jokoak eta erakustaldiak egingo dituzte. Erakusketa, arratsaldean izango da, 17:00etatik 21:00etara.\nDomekan aldiz, mendi bizikleta irteera egingo dute. Trekutz-Irimo aldera abiatuko dira bertako baso eta naturaz gozatzera. Herritar guztiei irekita dago, hortaz, interesa eta zaletasuna duten guztiak gonbidatuta daude. Hitzordua igandero bezala, 9:00etan Palmeran izango da.\nLeontzio Asolo taldeko kideak adierazi bezala, hasiera batean kontu txiki bat antolatzea zen helburu eta azkenean asteburu guztira begira zerbait antolatu da: " Mendiko bizikleta Bergarara zabaltzea izan da Palmerakleta antolatzera bultzatu gaituena batez ere. Ethiopiara mendiko bizikletan ibiltzera joandako batzuen bideoa erakustea zen hasierako asmoa eta azkenean asteburu guztira zabaldu ditugu ekintzak, gainera guztiak doan izango dira". Horrez gain,"Palmerakuekin irtetzen garenoz aparte hainbat jende dago mendiko bizikletan ibiltzen dena eta baita mendiko bizikleta gustoko duena ibili ez arren. Esango nuke astebukaera hau herri guztiarentzat irekia dela" adierazi du.


Ikaskuntza-kurba - Wikipedia, entziklopedia askea.\nIkaskuntza-kurba pertsona batek zeregin batean duen gaitasun-mailaren eta daukan esperientzia-kopuruaren arteko erlazioaren irudikapen grafikoa da. Domeinua (ardatz bertikalean neurtuta) handitu egiten da esperientziaren gehikuntzarekin (ardatz horizontala), hau da, zeregin bat zenbat eta gehiago egin, orduan eta hobeto egiten da bertan .\n"Ikaskuntza-kurba nabarmen bat" esamolde arrunta termino okerra da, jarduera bat ikasteko zaila dela iradokitzen duena eta ahalegin handia egiteak gaitasuna asko handitzen ez duela iradokitzen duena, nahiz eta hasiera nabarmeneko ikaskuntza-kurba batek benetan aurrerapen azkarra adierazten duen. Izan ere, bihurgunearen gradienteak ez du zerikusirik jarduera baten zailtasun orokorrarekin, baizik eta ikaskuntza-abiadura aldatzeko espero den tasa adierazten du. Oinarrizkoa ikastea erraza den baina gaitasuna lortzea zaila den jarduera bat "ikaskuntza-kurba nabarmena" duela deskriba daiteke.\nIkaskuntza-kurbak zeregin espezifiko bati edo ezagutza-multzo bati buruzkoak izan daitezke. Hermann Ebbinghausek, lehen aldiz, 1885ean deskribatu zuen ikaskuntza-kurba ikaskuntzaren psikologiaren arloan, izena 1903ra arte erabili ez zen arren.1936an, Theodore Paul Wrightek, ikaskuntzak industria aeronautikoko ekoizpen-kostuetan duen eragina deskribatu zuen.Forma honetan, kostu unitarioa, ekoizpen kurbatuaren ordez, batzuetan esperientzia bihurtzen da.\nOrriaren azken aldaketa: 1 ekaina 2022, 13:01.


Zarautz | Luisa Arribasen lanak irabazi du martxoaren 8ko kartel lehiaketa - Noticias de Gipuzkoa\nZarautz | Luisa Arribasen lanak irabazi du martxoaren 8ko kartel lehiaketa\n'Begira nazazu begietara' izenburua jarri dio kartelari; herritarren saria, berriz, Candela Azurza zarauztarrak eskuratu du\n– a.z. 15.02.2021 | 01:31\nLuisa Arribasen kartel irabazlea. Argazkia: N.G.\nzarautz – Zarauzko Udaleko Parekidetasun Sailak erabaki du zein kartelek iragarriko duen aurtengo Emakumeen Nazioarteko Eguna. Luisa Arribas Sanchezen Begira nazazu begietara lana aukeratu dute eta beraz, berea izango da Martxoak 8ko eguna iragartzeko aurten erabiliko den irudia. Zaragozarra da bera eta 61 urte ditu. Lehen postuarekin, 400 euroko saria eskuratu du.\nBestalde, herritarrek ere aukeratu dute zein egile saritu. Kasu honetan, Candela Azurza 24 urteko zarauztarrak, lortu du aipamena. Korronte morea izeneko kartelarekin, 200 euro egokitu zaizkio. Sare sozialen bidez, 170 boto jaso ditu guztira.\n41 lan aurkeztu dira aurtengo kartel lehiaketara, 23 gizon eta 18 emakume. Obra hauek guztiak ikusgai egongo dira martxoaren 8tik 14ra bitartean, 18.00etatik 20.00etara Torre Luzean. Udaletik herritarrak animatu nahi dituzte bertara eta Martxoaren 8aren inguruan antolatuko ditugun ekitaldietan parte hartzera. Era berean, eskerrak eman nahi izan dituzte horrelako ekimen batean parte hartuz, "Martxoaren 8a ikusaraztea eta gizarteratzea lortzen baitugu".\nKartelen balorazio eta aukeraketa prozesuan ondorengo irizpideak kontuan hartu dira: kalitatea eta originaltasuna, proposatutako gaiarekiko egokitzapena eta sormena.\nNormalean egun osoko egitaraua antolatu ohi izan dute Zarautzen. Gurpil martxa, bazkari autogestionatua edo eztabaida eta informazio txokoa dira horren kasu.\nUrola Kostako ikastetxe guztiek ere bat egiten dute Emakumeen Nazioarteko Egunarekin. Dena den, oraindik jakiteko da aurtengo eguna nola ospatuko den. Pandemiaren egoerak baldintzatuko du guztia.\nAritzbatalde igerilekuko matxura konpondu dute.


Hasiera / Usain ezin hobeak / Elizabeth Arden Sunflowers Summer Air EDT (100ml)\nAzpitotala: € 14.55\nElizabeth Ardenen "Ekilore Udako Airea" brisa fresko eta freskagarrian lurraren gainean astiro-astiro astintzen duen loreak dantzatzera eta kulunkatzera gonbidatzen da. Zitriko, lore eta egurrezko nahasketa usaintsu honek, ekilore urrezko hedaketak gogora ekartzen ditu une honetan. Bildu zeure buruari barre algarak ...\nElizabeth Ardenen "Ekilore Udako Airea" brisa fresko eta freskagarrian lurraren gainean astiro-astiro astintzen duen loreak dantzatzera eta kulunkatzera gonbidatzen da. Zitriko, lore eta egurrezko nahasketa usaintsu honek, ekilore urrezko hedaketak gogora ekartzen ditu une honetan. Itzul zaitez barre eta poz hutsaren esentziaz. Nahiago duzu izan lekua.


Ehun konjuntiboa | Biología | Xuletas, chuletas para exámenes, apuntes y trabajos\nEscrito el 3 de Marzo de 2018 en vasco con un tamaño de 4,3 KB\nAzkenean, ur gehiena xilemara itzuliko da.\nLandareek ez dute iraitz-aparaturik, beraz, iraitz-ehunak eta ehun jariatzaileak dituzte.\nLandareek erabili ezin izan dituzten produktu eta metabolismo-hondakin substantziak kanporatzeari iraizketa deritzogu. Oro har, hostoak edota azala galtzea iraizketa da.\nJariatzea, landareentzat erabilgarriak diren substantziak kanporatzea da.\nEhun jariatzaileak funtsezko metabolismoan txertatzen ez diren substantziak sintetizatzeko gaitasuna duten zelulez osatuta daude. Substantzia horiek kanpora edo bakuolo edota zelulen arteko hutsuneetan biltegiratu ditzakete. Hiru substantzia dira: nektarra, erretxina eta latexa.\n-Nektarra: polinizazioan parte hartzen duten intsektuak erakartzen dituen disoluzio azukreduna da.\n-Erretxina: koniferoek erretxina-hodietan gordetzen duten substantzia likatsua da. Erretxinaren helburua da landarea intsektu eta onddoetatik babestea.\n-Latexa: landare batzuen latex-hodeitan zirkulatzen duen substantzia hau gluzido, alkaloide, olio, terpeno eta beste substantzia batzuen nahastea da eta erretxina bezala, funtzio babeslea dauka.\nLandareek ez dute erlazio-funtzioa egiteko sistema espezializaturik; halere, kanpo-inguruneko estimuluak hautemateko eta transmititzeko gaitasuna daukate. Landareen jarduera fisiologikoen erregulazioa barne- eta kanpo-faktoreen menpe dago. Barne-faktoreak fitohormonak dira eta kanpokoak berriz, egunaren eta gauaren iraupena.\nFitohormonak, kontzentrazio txikietan landareen garapena sustatzen, eragozten edo aldatzen duten substantziak dira. Zelula espezializatuak sortzen dituzte eta sorten diren lekutik urrun dauden zelulengan eragina daukate. Hauek dira hormona motak:\nFuntzio bera betetzen duten zelula Landareen arnasketa Ehun konektiboa ehun konjuntiboa Ehun jariatzaileak Landare ehunak Ehunak Ehun epiteliala Substantzia jariatu ehunak


Arimen gaua ikertzen Iosu ozaita eta Jaime Altuna\nI.Ozaita: "EHn ospatzen zen arimen gaua eta hori ikertu nahi dugu"\nIosu Ozaita eta Jaime Altunak irabazi zuten Juan San Martin beka, arimen gaua ikertzeko egitasmoagatik. Halloween gauza modernotzat hartzen badugu ere, gurean badu tradizioa eta hori argitu nahi dute.\nI. Ozaita: ''EH-n ospatzen zen arimen gaua eta hori ikertu nahi dugu''\nIosu Ozaita eta Jaime Altunak irabazi zuten Juan San Martin beka, arimen gaua ikertzeko egitasmoagatik. Halloween gauza modernotzat hartzen badugu ere, gurean badu tradizioa, eta hori argitu nahi dute.\nIzan ere, hainbat herritako adinekoenek gogoratzen dute, haur zirenean, kalabaza edo kuiak hustu, eta, jendea beldurtuz, arimen gaua ospatzen zutela. Ikerketa osatu ahal izateko, laguntza eske dabiltza Ozaita eta Altuna. Urriaren 31 gauean herrietan gaur egun nola ospatzen den ikusi nahi dute batetik eta bestetik herri bakoitzeko helduenen eta txikienen testigantzak jaso. Iosu Ozaitak eman dizkigu argibideak 'Faktoria'n.


Herri Lan Zuzendaritza Nagusiak elurra kentzeko 24 ekipo mugiaraziko ditu datozen orduotan izan daitezkeen elurte arinak direla eta\nHerri Lanak elurra kentzeko ekipoak 2016ko urtarrila\nHerri Lan Zuzendaritza Nagusiak elurra kentzeko 24 ekipo mugiaraziko ditu datozen orduotan izan daitezkeen elurte arinak direla eta asteartea, 2016.eko urtarrilak 5\nNafarroako Gobernuak errepidean kontu handiarekin ibiltzea gomendatzen du\nNafarroako Gobernuak ibilgailuetan arreta handia jartzeko eskatu du Pirinio aldean tenperatura baxuak eta elurra aurreikusi baitira; hala, 700-900 metro artean elurte arinak izan daitezke goizaldean eta goizeko lehen orduetan, AEMETek esan duenez. Arrazoi hori dela eta, Herri Lan Zuzendaritza Nagusiak neguko bidezaintza-dispositiboa osatzen duten elurra kentzeko 127 ekipotatik 24 mugiaraziko ditu.\nArratsalde honetan hamaika makina aktibatuko ditu, haietatik seik Agoitz aldean jardungo dute Pirinioetako ibarretan, eta arreta handiz ibiliko dira honako mendate hauetan: Belagua, Ibañeta eta Mezkiritzen eta Auriztik Izaba alderako errepidean (NA-140). Beste bost makina honako leku hauetan ariko dira lanean: Lizarraga, Aralar, Egozkue-Artesiaga-Urkiagako mendateetan, Belate inguruan (N-121-A) eta N-121-B errepidean (Iruña-Frantzia, Baztandik).\n22:00etatik 06:00etara beste zortzi makina gehituko zaizkie. Eta goizeko 6etan 24 izango dira guztira Leitzaran (A-12) eta Iparreko (A-1) autobietan lanean aritzeko, eta Agoitz (Coronas, Jaurrieta…), Loiti, Urbasa eta Lapoblacion inguruetan laguntzeko.\nNafarroako www.incidenciascarreteras.navarra.es webgunean eta 848 423 500 telefono-zenbakian Foru Komunitateko errepideen egoerari buruzko informazio eguneratua ematen da. Nafarroaz kanpoko joan-etorrietarako Trafikoko Zuzendaritza Nagusiaren webgunea (www.dgt.es) kontsultatzea komeni da, eta baita bertako informazioa emateko telefonoa ere: 011.\nNafarroako Gobernuaren Gomendioak\nNafarroako Gobernuak herritarrei gogora ekarri die trafikoko agintarien aginduak nahiz errepidean izotza egoteko aukeraren seinaleak errespetatu behar dituztela. Gainera, gidariei elurra kentzeko makinak ez aurreratzeko eskatu die, ibilgailua ez dezatela galtzadan gelditu eta errepidez kanpo bakarrik aparka dezatela.\nGainera, gogorarazi du hobe dela egunez bidaiatzea eta errepide nagusietatik edo bide azkarretatik. Halaber, garrantzitsua da pneumatikoak, balaztak, bateria, izotz-kontrakoa, argiak, ibilgailu hoztailea eta berogailua berrikustea. Erregai-andela goraino beteta izatea ere komeni da eta 100 kilometrotik behin erregaia sartzea, berotzeko arropa eramatea, kateak edo neguko pneumatikoak ibiltzea, telefono mugikorra kargagailuarekin eta alkohola eta errasketa bat haizetakotik izotza kentzeko.


Gaur hasiko da Errobi Festibalaren 25. edizioa | Nontzeberri\nHasiera/MUSIKA/Gaur hasiko da Errobi Festibalaren 25. edizioa\nGaur hasita eta uztailaren 25era bitartean, Errobi Festibalaren 25. edizioa abiatuko da Itsasun, eta betiko legez, musika, dantza, erakusketak eta bestelako sorkuntzak bilduko ditu.\nGaurko emanaldiak 17:00etan hasiko dira, eta lehen hitzorduan solasaldi-kontzertu bat eskainiko da: 25 urte sorkuntza eta topaketa artiskoetan Itsasun, eta bertan Mizel Theret, Mixel Etxekopar, Paxkal Indo, Gabriel Durif, Beñat Achiary, Pantxoa Etchegoin, KIMU Txalaparta arituko dira.\nGeroago, gaueko 21:00etan, Revolutionary Birds taldeaeren musika izango da entzungai. San Salvador abesbatzaren txanda etorriko da gero, eta azkenik, Petite Planetes filma proiektatuko da zuzeneko musikarekin.\nUztailaren 23an, azpimarragarria da Memoriaren bonboa gerezien denboran izeneko ekitaldia. Bertan Beñat Achiary, Joseba Irazoki, Oihan Oliarj-Ines eta Julen Achiary musikariak eta Itxaro Borda idazleak bilduko dira. Horren ostean, Kimu Txalapartaren txanda izango da. Eta azkenik, musika gehiago, Old School Funky Family taldearekin.\nLarunbatean, hilak 24, Beñat Achiary eta Pedro Solerrek Amores lana aurkeztuko dute. Gauean dantza izango da protagonista, eta beste pieza butzuen artean, Kukai taldeak Erritu obra egingo du. Erritu bizi-bidaia bat da, eta bizitzaren sasoi ezberdinak zeharkatzen dituena, jaiotzatik kaosera, bakardadearen basamortutik maitasunera eta, azkenik, bizitzatik heriotzara. Erritu-n dantza ulertzeko bi modu elkartzen dira. Sharon Fridmanen lanak fisikaltasun eta mugimendu-kalitate berri bat eskaintzen die Kukaiko dantzariei, contact delakoan oinarritutakoa, bere ohiko mugimenduen garbitasun eta bizitasunarekin modu aberatsean kontrastatzen eta osatzen duena.\nErrobi Festibalaren 25. edizioa igandean amaituko da ibilaldi artistiko batekin.\nHori guztia eta gehiago, Errobi Festibalean.\n“Arrasate Hiria” jaialdiaren barruan akordeoi-jotzailerik onenak


Haurdunaldia: 20 aholku orokor zeregin eta postu administratiboetarako\nJarrera eta esfortzuak:\nSaiatu denbora luzez jarrera berean ez egoten, zutik zein eserita.\nZutitu eta ibili noizean behin, zirkulazioa aktibatzeko. Apur bat ibiltzearekin nahikoa da. Erreferentzia gisa, ez egon 2 ordu baino gehiago eserita. Ahal bada, jarrera aldatu orduro edo maizago.\nTelefono harigabea erabiltzen baduzu, telefonozko arreta ematerakoan altxatzeko aukera izango duzu.\nEserita lan egiten zaudenean, ziurtatu aulkiak bizkarraren beheko aldea ondo heltzen dizula. Aulkiaren bizkarraldearen makurdura egokitu, zure abdomenaren tamainaren arabera. Gomendatzen da 110ºko angeluan (atzeraka) esertzea, fetuaren konpresioa ekiditeko. Oinazpikoa erabiltzeak zangoen presioa murrizteko jarrera egokia mantentzen lagunduko dizu. Ez gurutzatu zangoak.\nZereginak gauzatzerako garaian, saihestu jarrera ez-naturalak edo bortitzak: zereginak kokoriko egitea, besoak sorbaldaren gainetik altxatzea, enborraren flexioa eta bihurdura, oreka-arazoak edo esfortzu fisiko handiko makurdura errepikatuak, etab.\nZereginak gauzatzerakoan, aintzat hartu jarrera-higiene egokiak (bizkarra zuzen, enborra tolestu gabe, edo indarra zangoekin egitea).\nEz ibili zama astunekin, eta ez egin indar handia eskatzen duten edo nekea eragiten dizuten zereginak.\nEz ibili ikuspena murriztu ahal dizuten objektuekin. Eroriko bat eragin lezakete, batik bat eskaileretan.\nEskaileretako eskudelei helduta ibili.\nEz erabili tabureterik edo eskuko eskailera txikirik apal eta armairuetako gune altuetara iristeko, bereziki sabelaren tamainak oreka galtzea eragin dezakeenean.\nArropa eta oinetakoak:\nOinetako eroso eta seguruak erabili. Oreka ez galtzeko, ez erabili takoi oso altuko oinetakoak, ez eta arropa estuegia ere. Gomendatzen da oinetakoen zola irristagaitza izatea.\nKonpresio-galtzerdiak erabiltzea onuragarria izan daiteke, izan ere, odola bihotzeraino iristea errazten dute eta zangoetako nekea eta barizeak prebenitzen dituzte.\nAutoz egindako joan-etorriak:\nAhal den heinean, ez joan autoan bileretara edo beste lan-zentrotara. Bilerak bideokonferentzia bidez egiten saiatu.\nBilerak edo bestelako jarduerak puntako orduetatik kanpo programatu, trafiko handia dagoenean gidatu behar ez izateko. Hala, bidaiatzen ematen duzun denboraz gain, arriskuak ere murriztuko dituzu.\nEz baduzu bakarrik bidaiatzen, hobe da gidarikidearen eserlekuan jartzen bazara. Eserlekuaren makurdura egokitu jarrera eroso batean egoteko eta sabelaren konpresioa saihesteko.\nSegurtasun-uhala erabili beti. Haurdunentzako segurtasun-uhal berezia erabiltzea gomendatzen da. Ez badaukazu uhal berezi hori, zintak iztaien mailan eta bular artean jarri. Eserlekuaren eta bolantearen edo aginte-panelaren arteko distantzia handitu. Bidaia luzeak egiten badituzu, sarritan atseden hartu.\n2 edo 3 orduro jan. Ura maiz edan.\nZure egoerarako aproposa den jarduera fisikoren bat egin. Ibiltzea ohitura oso onuragarria da artikulazio- eta zirkulazio-arazoak ekiditeko.\nLuzaketa- eta arnasketa-ariketak egin. Arnasketa sakonek bizkarrezurra eta sabela jarrera egokienean mantentzen eta erlaxatzen lagunduko dizute.


Etorkizunera salto egin du Tartean konpainiak, azken euskaldunaren istorioa kontatzeko - Oñati - Goiena.eus\nEtorkizunera salto egin du Tartean konpainiak, azken euskaldunaren istorioa kontatzeko\nMiren Arregi 2019-01-12 12:27\nEuskaltzaindiaren sorreraren mendeurreneko ospakizunen barruan kokatzen da Tartean konpainiaren Ghero antzezlana. Emanaldi bi egingo dituzte Debagoienean; atzo, egin zuten lehena, Oñatin, eta bihar, 19:30ean egingo dute Arrasateko Amaia antzokian.\nGidoilari eta aktore Patxo Telleriaren esanetan, Koldo Mitxelenaren ideia baten oinarrituta idatzi zen gidoia: "Koldo Mitxelenak zioen euskararen misterioa ez dela bere jatorria, bere iraupena baizik, eta horixe da Ghero lanaren motorra".\nEstetika zaindu eta futurista batekin, Ghero-k, 3000. urteko ospitale baten kokatuko du ikuslea. Balizko gizarte horretan, urte askoan bizi da jendea eta hizkuntza bakarra hitz egiten da munduan. Hiltzear dagoen azken euskalduna da protagonista. Kezkatuta dago, bera hiltzerakoan berarekin batera euskara hilko delako.\nOinarrian gai sakona den arren, Tartean konpainiak marka duen umorea eta ironia ez dira falta antzezlanean.